open-index/open-wikipedia-markdown huggingface dataset:
အဘီစစ် ဝိဇ္ဇာဇီဝ

**အဘိသိဒ္ဓိ ဝေဇ္ဇာဇီဝ** (; ထိုင်းအသံထွက်အားဖြင့် “အ ဖိစစ် ဝေ့ချ်ချာချီဝ”; ) သည် ထိုင်းနိုင်ငံ၏ ၂၇ ဦးမြောက် ဝန်ကြီးချုပ် ဖြစ်သည်။ သူသည် ဗုဒ္ဓဘာသာဝင်တယောက်ဖြစ်ပြီး အင်္ဂလန်နိုင်ငံ၊ နယူးကတ်ဆဲလ်တွင် ၁၉၆၄ ခု ဩဂုတ်လ ၃ ရက်နေ့မှာ မွေးဖွားခဲ့သည်။ ထိုင်း-တရုတ်အထက်တန်းလွှာ မိသားစုမှ ဆင်းသက်လာသူ ဖြစ်သည်။ အစ်မ ၂ ယောက်ရှိသည်။ သူ၏ မိဘ နှစ်ဦးစလုံး ဆေးပညာ ပါရဂူဘွဲ့ရများဖြစ်ကြပြီး ဖခင်သည် ကျန်းမာရေး ဒုတိယဝန်ကြီးအဖြစ် တာဝန်ထမ်းဆောင်ဖူးသည်။ အောက်စ်ဖို့တက္ကသိုလ်မှ စီးပွားရေး၊ နိုင်ငံရေး၊နှင့် ဒဿနိကဗေဒ ဘာသာရပ်တို့ဖြင့် ဘွဲ့ရခဲ့ပြီး၊ စီးပွားရေး ဘာသာဖြင့် မဟာဘွဲ့ကို အောက်စ်ဖို့တက္ကသိုလ်မှပင် ရယူခဲ့သည်။ ၁၉၉၀ ခုနှစ်တွင် ထိုင်းနိုင်ငံ ဘန်ကောက်ရှိ ရမ်ခန်ဟိန်းတက္ကသိုလ် မှ ဥပဒေဘွဲ့ကိုလည်း ရရှိခဲ့သည်။ ဒေါက်တာ Pimpen Sakuntabhai ကို လက်ထပ်ခဲ့ပြီး သားသမီး ၂ယောက် ရှိသည်။ 

၎င်း၏ အမနှစ်ယောက်အနက် တစ်ဦးမှာ ကလေးဒဿနိကဗေဒဆိုင်ရာ ပါမောက္ခဖြစ်ပြီး အခြားတစ်ဦးမှာ ထိုင်းနိုင်ငံ၏ ကျော်ကြားသော စာရေးဆရာမဖြစ်သည်။ ၎င်း၏ ဇနီးသည် သွားဆရာဝန်ဖြစ်ခဲ့ပြီး ယခုအခါ ချူလာလောင်ကွန်းတက္ကသိုလ်တွင် သင်္ချာကထိကအဖြစ် ပို့ချနေသူ ဖြစ်သည်။

## ဝန်ကြီးချုပ်အဖြစ် ရွေးချယ်ခံရခြင်း 
၁၉၉၀ ခုနှစ်တွင် နိုင်ငံရေးနယ်ပယ်ထဲဝင်ရောက်ခဲ့ပြီး ဘန်ကောက်မြို့ မဲဆန္ဒနယ်မှ ရွေးချယ်တင်မြောက်ခြင်းခံခဲ့ရသည်။ ၂၀၀၅ ခုနှစ် ဖေဖော်ဝါရီလ ကတည်းကစပြီး ဒီမိုကရက်တစ်ပါတီ၏ ခေါင်းဆောင် ဖြစ်လာခဲ့သည်။

ဒီမိုကရက်တစ်ပါတီခေါင်းဆောင် အဘီစစ် သည် စုစုပေါင်း မဲအရေအတွက် ၄၃၁ မဲ အနက် ၂၃၅ မဲရရှိခဲ့ပြီး ၂၀၀၈ ခုနှစ် ဒီဇင်ဘာလ ၁၇ ရက်နေ့တွင် ဝန်ကြီးချုပ်အဖြစ် ရာထူးတက်လာသည်။ သူရာထူးတက်ချိန်တွင် အသက် ၄၄ နှစ်သာ ရှိခဲ့ပြီး ပြီးခဲ့တဲ့ နှစ် ၆၀ အတွင်း ထိုင်းနိုင်ငံ၏ အသက် အငယ်ဆုံး ဝန်ကြီးချုပ် ဖြစ်လာသည်။ သူ၏ ပြိုင်ဘက် Puea Pandin ပါတီခေါင်းဆောင် ပရာချပရွန်နော့က မဲ ၁၉၈ မဲသာ ရရှိခဲ့သည်။
မြေပြင်အတတ်သင် လေတပ်စခန်းဌာနချုပ်

**မြေပြင်အတတ်သင် လေတပ်စခန်း** သည် မန္တလေးတိုင်းဒေသကြီး၊ မိတ္ထီလာမြို့၊ မိတ္ထီလာလေတပ်စခန်း ဌာနချုပ်တွင် တည်ရှိသည်။

ကဏ္ဍ:တပ်မတော်(လေ)၏ လေတပ်စခန်းဌာနချုပ်များ
Leonhart

Squall Leonhart သည် Squaresoft (ယခု Square Enix) မှထုတ်ဝေသော RPG အမျိုးအစားဂိမ်းဖြစ်သည့် *Final Fantasy VIII* ၏ အဓိကဇာတ်ကောင်ဖြစ်သည်။ Squall သည် အခြားသောဂိမ်းများတွင်လည်း ပါဝင်ခဲ့သည်။ ဥပမာအားဖြင့် *Kingdom Hearts* ဂိမ်းစီးရီးတွင် Leon ဟူသော အမည်ဖြင့်ပါဝင်ခဲ့သည်။ Final Fantasy VIII တွင် Squall သည် စစ်ဘက်ဆိုင်ရာအထူးသင်တန်းကျောင်းဖြစ်သော Balamb Garden မှ အသက် ၁၇ နှစ်ရှိ SeeDs ဟုခေါ်သော ကြေးစားစစ်သည်လေးဖြစ်သည်။ ဂိမ်းဇာတ်လမ်းကြောင်းအရ Squall သည် ှQuistis Trepe ၊ Zell Dincht ၊ Selphie Tilmitt ၊ Irvine Kinneas တို့နှင့် ခင်မင်ရင်းနှီးကာ Rinoa Heartilly နှင့်ချစ်ကျွမ်းဝင်ခဲ့သည်။

## Squall Leonhart 
## Information 
## ကိုးကား
အနန်း

**အနန်းပင်** (Anan) ၏ ရုက္ခဗေဒ အမည်မှာ *Fagraea fragrans* ဖြစ်သည်။ အနန်းပင်သည် အရှေ့တောင်အာရှဒေသတွင် သဘာဝအတိုင်း ပေါက်ရောက်သော အမြဲစိမ်း အပင်ကြီးတစ်မျိုး ဖြစ်သည်။ မလေးရှားနှင့် စင်ကာပူတွင် တဲမ်ဘုစု (Tembusu)ဟု ခေါ်ကြသည်။ ၎င်း၏ ပင်စည်မှာ အညိုနက်ရောင်ဖြစ်ပြီး၊ သစ်ခေါက်မှာ ကြက်ဟင်းခါးသီးအခွံတွင်ရှိသော အခေါက်များနှင့် ပုံစံတူနည်းနည်းတူပြီး အမြှောင်းလိုက် အမြှောင်းလိုက် တွေ့ရသည်။ ၎င်းသည် တဖြောင့်တည်းကြီးလေ့မရှိပဲ ၄၀-မီတာ အမြင့်ထိ ရောက်ရှိနိုင်သည်။ အရွက်များမှာ အစိမ်းနုရောင်ရှိပြီး ဘဲဥပုံရှိကာ ၅-စင်တီမီတာ မှ ၈-စင်တီမီတာ အထိ ရှည်လျားသည်။

## အခြားနိုင်ငံများတွင် ခေါ်ဝေါ်ပုံများ
## အသုံးပြုပုံများ
ဤသစ်ပင်မှ ထွက်ရှိသော သစ်သားသည် အလွန်မာပြီး ခြစားခြင်းကိုခံနိုင်ရည်ရှိသဖြင့် အကြီးစားအဆောက်အဦးများ၊ တံတားများနှင့် ပန်းပုထုဆစ်ရာတို့တွင် အသုံးပြုရန် အလွန်ပင်သင့်တော်သည်။

## ပြင်ပလင့်ခ်များ
* အနန်းသားအကြောင်း သစ်ဂုဏ်သတ္တိဆိုင်ရာ (အင်္ဂလိပ်ဘာသာဖြင့်) ဖော်ပြချက်

## ကိုးကား
ကဏ္ဍ:သစ်ပင်များ
စီးပွားရေးလုပ်ငန်း စီမံခန့်ခွဲမှု မဟာဘွဲ့

MBA Program ဟုသိကြသော စီးပွားရေး လုပ်ငန်း စီမံခန့်ခွဲမှု မဟာဘွဲ့(Master of Business Administration)သင်တန်းများကို ရန်ကုန် စီးပွားရေး တက္ကသိုလ် ၊ စီမံခန့်ခွဲမှု ပညာဌာန ၊ ပတ္တမြားဆောင်တွင် ဖွင့်လှစ်သင်ကြားသည်။စီးပွားရေး လုပ်ငန်း စီမံခန့်ခွဲမှု မဟာဘွဲ့(Master of Business Administration) နှင့် EMBA(Excuetive Master of  Business Administration)ဟူ၍ခွဲခြားထားပြီးOnline MBA Programလည်းရှိသေးသည်။
မောလ်ဝဲလ်

**မောလ်ဝဲလ်** () ဆိုသည်မှာ malicious software (အန္တရာယ်ရှိသောဆော့ဖ်ဝဲလ်)  ၏အတိုကောက် စာလုံးဖြစ်သည်။ Malwareသည် ကွန်ပျူတာစနစ်ကို တစ်နည်းနည်းဖြင့် ဖျက်ဆီးရန် ကြံရွယ်ထားသည့် ပရိုဂရမ်များဖြစ်သည်။ ကွန်ပျူတာ သို့မဟုတ် မိုဘိုင်းလုပ်ငန်းဆောင်တာများ နှောက်ယှက်ရန်၊ သတင်းအချက်အလက်များ ရယူစုဆောင်းရန်၊ ပုဂ္ဂလိကကွန်ပျူတာစနစ်အား အသုံးပြုခွင့်ရရှိရန်၊ သို့မဟုတ် မလိုလားသော ကြော်ငြာများ ဖော်ပြရန်တို့အတွက်တွင် အသုံးပြုသည့် မည်သည့်ဆော့ဖ်ဝဲလ်မဆို မောလ်ဝဲလ်ဟု ခေါ်ဆိုသည်။ ၁၉၉၀ ခုနှစ်တွင် မောလ်ဝဲလ် ဟူသောဝေါဟာရကို Yisrael Radai က စတင်သုံးစွဲခဲ့ခြင်းမပြုမီ အန္တရာယ်ရှိသော ဆော့ဖ်ဝဲလ်များအား ကွန်ပျူတာဗိုင်းရပ်စ်အဖြစ် ရည်ညွှန်းခဲ့သည်။

## ကိုးကား
အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန

**အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန** () သည် နိုင်ငံခြားရေး ဝန်ကြီးဌာနနှင့် အပြည်ပြည်ဆိုင်ရာ ပူးပေါင်းဆောင်ရွက်ရေး ဝန်ကြီးဌာနလက်အောက်ရှိ ဌာနတစ်ခုဖြစ်သည်။

## သမိုင်းကြောင်း 
လွတ်လပ်ရေးရရှိပြီးနောက် ၁၉၄၈ ခုနှစ်တွင် ကုလသမဂ္ဂအဖွဲ့ဝင်ဖြစ်လာပြီး ကုလသမဂ္ဂသည် မြန်မာနိုင်ငံ၏ နိုင်ငံခြားဆက်ဆံရေးတွင် အရေးပါသော ထောက်တိုင်တစ်ခုဖြစ်လာသည်။ ကုလသမဂ္ဂအပါအဝင် နိုင်ငံတကာအဖွဲ့အစည်းများနှင့် ပူးပေါင်းဆောင်ရွက်ရန် အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာနကို ဖွဲ့စည်းခဲ့သည်။ အဆိုပါ ဦးစီးဌာနအား ညွှန်ကြားရေးမှူး ချုပ် (၁) ဦးနှင့် ဒုတိယညွှန်ကြားရေးမှူးချုပ် (၃) ဦးတို့မှ ဦးဆောင်သည်။ အပြည်ပြည်ဆိုင်ရာအဖွဲ့အစည်းများဌာန၊ စီးပွားရေးဌာနနှင့် ဒေသခွဲဆိုင်ရာပူးပေါင်းညှိနှိုင်းမှုဌာနတို့ ပါဝင်သည်။

၂၀၁၇ ခုနှစ် နိုဝင်ဘာလ ၂၄ ရက်နေ့တွင် အပြည်ပြည်ဆိုင်ရာ ပူးပေါင်းဆောင်ရွက်ရေး ဝန်ကြီးဌာနကို အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာနမှ
ဝန်ထမ်းများဖြင့် ဖွဲ့စည်းခဲ့သည်။

## လုပ်ဆောင်မှုများ 
အပြည်ပြည်ဆိုင်ရာအဖွဲ့အစည်းများဌာနသည် မြန်မာနိုင်ငံလူ့အခွင့်အရေး ကာကွယ်မြှင့်တင်မှု၊ လက်နက်ဖျက်သိမ်းရေးတို့နှင့်ပတ်သက်၍လည်း ကုလသမဂ္ဂနှင့်လည်းကောင်း၊ နိုင်ငံအချင်းချင်းပူးပေါင်းဆောင်ရွက်မှုများဖြင့်လည်းကောင်း ဆောင်ရွက်သည်။ 

စီးပွားရေးဌာနအနေဖြင့် မြန်မာနိုင်ငံတွင် စီးပွားရေးနှင့် ရင်းနှီးမြှုပ်နှံမှုဆိုင်ရာ အခွင့်အလမ်း ရှာဖွေရေးနှင့် စီးပွားရေးနှင့်ဖွံ့ဖြိုးတိုးတက်ရေး ပူးပေါင်းဆောင်ရွက်မှုဆိုင်ရာကိစ္စရပ်များ ဆောင်ရွက် ရေးအတွက် ကမ္ဘာ့ကုလသမဂ္ဂ၊ အပြည်ပြည်ဆိုင်ရာနှင့် ဒေသဆိုင်ရာ စီးပွားရေးနှင့် အခြားဆက်စပ်အဖွဲ့အစည်းများနှင့် မြန်မာနိုင်ငံမှ သက်ဆိုင်ရာဝန်ကြီးဌာနများနှင့် ဆက်သွယ်ညှိနှိုင်း ဆောင်ရွက်ပေး  သည့် လုပ်ငန်းများကို ဆောင်ရွက်သည်။      

အပြည်ပြည်ဆိုင်ရာအဖွဲ့အစည်းများနှင့်စီးပွားရေးဦးစီးဌာန၊ ဒေသခွဲဆိုင်ရာ ပူးပေါင်းဆောင်ရွက်မှုဌာန သည် မဲခေါင်ဒေသ၊ ဘင်္ဂလားပင်လယ်အော်နှင့် အိန္ဒိယသမုဒ္ဒရာဒေသများ စသည့် ဒေသတွင်းအဖွဲ့အစည်းများနှင့် သက်ဆိုင်သောကိစ္စရပ်များကို တာဝန်ယူဆောင်ရွက်သည်။ 

## ကိုးကား
အမေနေ့

**အမေနေ့** (**မိခင်များနေ့**) (Mother's Day)သည် ကမ္ဘာပေါ်ရှိ မိခင်အားလုံးကို ဂုဏ်ပြုသောနေ့ အဖြစ် နှစ်စဉ် မေလ ဒုတိယပတ် တနင်္ဂနွေနေ့ကို အမေမိခင်နေ့ဟု နိုင်ငံအများစုက သတ်မှတ်ကြသည်။ မြန်မာနိုင်ငံ တွင် အမေနေ့ကို နှစ်စဉ် ပြာသိုလပြည့်နေ့၌ ကျင်းပပြုလုပ်ပြီး အမေ့ဂုဏ်ကျေးဇူးများကို ထုတ်ဖော်ပြောဆို ကြသည်။ ယဉ်ကျေးမှု ဓလေ့ထုံးတမ်း အလိုက် မတူညီသော ရက်များတွင် အမေနေ့ကို ကျင်းပကြသည်။
 ( 1819 - 1910 )|alt=]]
ရှေးဟောင်း ဂရိ ရောမခေတ်မှ စတင်၍ ဒီနေ့ခေတ်အထိ အမေနေ့ကို ကျင်းပနေကြဆဲဖြစ်သည်။ နောင်တွင်လည်း အမေ့ကျေးဇူး ထုတ်ဖော်သည့်နေ့ကို ဆက်လက်ကျင်းပ နေကြဦးမှာ မလွဲပေ၊ Officially အမေနေ့ဖြစ်မြောက်အောင် ကြိုးပမ်းအားထုတ်ခဲ့သူမှာ အမေရိကန်နိုင်ငံသူ နာမည်ကြီးစာရေးဆရာမဂျူလီယာဝါ့ဒ်ဟိုး ( Julia Ward Howe (1819-1910) ) ဘဲ ဖြစ်ပါတယ်။ သူမသည် ကျော်ကြားသော စာရေးဆရာမကြီးတစ်ဦးဖြစ်ပြီး အမေနေ့ ဖြစ်မြောက်ရန် ကလောင်စွမ်းနှင့် ကြိုးပမ်းခဲ့သူဖြစ်သည်။

၁၈၇၂ ခုနှစ်မှာ စတင်လှုပ်ရှားခဲ့တာ ဖြစ်ပြီး၊ စစ်ပွဲမှာသေဆုံးခဲ့ကြသူများကို ရည်ရွယ်ပြီး၊ စစ်ပွဲကိုအလိုမရှိ၊ စစ်ပွဲကိုမုန်းတီးဆန့်ကျင်ဖို့ရန် မိခင်များအားလုံးကို နှိုးဆော်ခဲ့တာဖြစ်ပါတယ်။ ဇွန်လ ၂ ရက်နေ့ကို မိခင်များနေ့အဖြစ် သတ်မှတ်ကျင်းပဖို့ရန် နှိုးဆော်ပြီး၊ ဇွန်လ ဒုတိယပတ် တနင်္ဂနွေနေ့ မှာလည်း Mothers' Peace Day အဖြစ်နဲ့ USA, Houston မှာ စတင်ပြုလုပ် ကျင်းပခဲ့ကြပါတယ်။ Julia Ward Howe ၏ စိတ်ကူးအမြင်ဟာအတော်ပြန့်နှံ့လာပြီး၊ နောက်ပိုင်းမှာတော့ Anna Jarvis တင်သွင်းတဲ့မေလမှာ ကျင်းပတဲ့ မိခင်များနေ့က နေရာယူသွားခဲ့ပါတယ်။ 

အမေနေ့ဖြစ်မြောက်အောင် ကြိုးပမ်းခဲ့သူ Anna Marie Jarvis က မိခင်ဖြစ်သူ Ann Maria Reeves Jarvis အိပ်မက်ကို ဆက်လက်ပြီး ရှင်သန်စေခဲ့သူ ဖြစ်ပြီး သူမဟာလည်း မမေ့သင့်သော ကျေးဇူးရှင် တစ်ဦးဖြစ်သည်။ Julia Ward Howe နှင့် Anna Marie Jarvis တို့၏ ကြိုးပမ်းမှုများကြောင့် နောက်ပိုင်းတွင် ကမ္ဘာနှင့် အဝှမ်း အမေနေ့ ကျင်းပနေခဲ့ကြတာဖြစ်သည်။

အင်္ဂလန်နိုင်ငံတွင် မယ်တော်မယ်ရီကို ဂုဏ်ပြုသည့်အနေ့နှင့် ကျင်းပလေ့ရှိသည်။ ထိုနေ့မှာ အမေအားလုံးသည် တူညီဝတ်စုံများကို ဝတ်ဆင်ပြီး အခမ်းအနား ကျင်းပသောနေရာကို ရောက်လာသောအခါ သားသမီးများက အမေများ၏ ကျေးဇူးကို ထုတ်ဖော်ပြောဆိုကြသည်။

## မြန်မာနိုင်ငံ အမေနေ့ ဖြစ်ပေါ်လာပုံ 
မြန်မာပြည်တွင် စာရေးဆရာ၊ ဒါရိုက်တာ ဦးသုခ၏ ကြိုးပမ်းအားထုတ်မှုကြောင့် ပြာသိုလပြည့်နေ့ကို အမေနေ့အဖြစ် သတ်မှတ်နိုင်ခဲ့ပြီး မြန်မာ့ပြက္ခဒိန်တွင် ပြာသိုလပြည့်အမေနေ့အဖြစ် ကမ္ပည်းတင်နိုင်ခဲ့ပေသည်။ မြန်မာ့ယဉ်ကျေးမှုအရ အမေကို ဘုရားနှင့် တစ်ဂိုဏ်းတည်းထားပြီး **မာတာပိတုဂုဏောအနန္တော** ဟူ၍ ပူဇော်အရိုအသေပေးခဲ့ကြသည်။ ဆရာကြီးဦးသုခက တရားဝင်ဖြစ်စေရန် ကြိုးပမ်းပေးသူ ဖြစ်သည်။ (၁၉၉၅)ခုနှစ်၊ ပြာသိုလပြည့်နေ့၌ စာရေးဆရာ ဦးသုခ၏ တိုက်တွန်းပြောပြချက်အရ မန္တလေးတွင် အမေနေ့ကို ပထမဦးဆုံး စတင်ကျင်းပပြုလုပ်ခဲ့သည်။ (၁၉၉၇)တွင် ပြာသိုလပြည့်နေ့အား အမေနေ့အဖြစ် တရားဝင်သတ်မှတ်နိုင်ခဲ့သည်။ မိဘကျေးဇူးဆပ်နည်း စသည့် ဗဟုသုတပညာပေးများ ဟောပြောခြင်းဖြင့် ခေတ်လူငယ်များအား အသိပညာဗဟုသုတ တိုးပွားစေလိုသည့် ဆန္ဒဖြင့် စတင်ခဲ့ခြင်းဖြစ်သည်။ 

## ကိုးကား
အဆီပြန်သော ဦးရေပြား

ဦးရေပြား အဆီပြန်ခြင်းသည် အပျိုဖော်၊လူပျိုဖော် ဝင်ကာစ အရွယ်များတွင် ဟိုမုန်းပြောင်းလဲမှုကြောင့် ဖြစ်တတ်သည်။ ပုံမှန်အားဖြင့် အသက်ကြီးလာသည်နှင့်အမျှ တဖြည်းဖြည်း အဆီပြန်မှု နည်းပါသွားသည်။ ဦးရေပြားရှိ အဆီဂလင်းများ အဆီပိုထုတ်ခြင်းသည် ဦးရေပြားအဆီပြန်ခြင်းကို ဖြစ်စေသည်။

## ဖြစ်ပွားရသော အကြောင်းရင်းများ 
# မျိုးရိုး
# အစားအသောက်
# ဟိုမုန်း ပမာဏ
# ကိုယ်ဝန်ဆောင်ခြင်း
# သန္ဓေတားဆေး အသုံးပြုခြင်း
# အလှကုန်ပစ္ဓ္စည်းနှင့် ဓာတ်မတည့်ခြင်း
# ရာသီဥတု

## ဦးရေပြား အဆီပြန်ခြင်းမှ ကာကွယ်ရန် 
# အဆီပြန်သော ဦးရေပြားအတွက် ထုတ်လုပ်ထားသော ခေါင်းလျှော်ရည်ကို ရွေးချယ်အသုံးပြုပါ။ ဥပမာ အမိုင်နိုအက်ဆစ် ပါဝင်သော ခေါင်းလျှော်ရည်။ နှစ်ပတ်ခန့် အသုံးပြု၍ အဆင်မပြေပါက အခြားတံဆိပ် ပြောင်းသုံးပါ။ conditioner သည် ဆံပင်ကို ပျော့ပြောင်းစေရန် ဆီပါဝင်သောကြောင့် conditioner ကိုမသုံးပါနှင့်။ ခေါင်းလျှော်ရာတွင် ဦးရေပြားကို အနည်းဆုံး ၅မိနစ်ခန့် ဆပ်ပြာရည်နှင့် ထိတွေ့စေပြီးမှ ရေဆေးပါ။ အနည်းငယ်နွေးသောရေကို အသုံးပြုပါ။ conditioner ပါဝင်သော 2 in 1 shampoo များသုံးခြင်းမှရှောင်ကြဉ်ပါ။
# မကြာခဏ ခေါင်းမဖြီးပါနှင့်။ ခေါင်းဖြီးလျှင် ဆံပင်ကိုသာဖြီးပါ။ ဦးရေပြားကို တတ်နိုင်သမျှ ဘီးနှင့် မထိပါစေနှင့်။ အဆီဂလင်းများ မကျယ်လာစေရန်ဖြစ်သည်။
# ပရိုတိန်းပါဝင်သော အစာများ၊ ဟင်းသီးဟင်းရွက်များ များများစားပေးပါ။ ဗိုက်တာမင် B2 ချို့တဲ့ခြင်းသည် အဆီကို ပိုထွက်စေသဖြင့် အနှံ၊ ပဲ စသည့် ဗိုက်တာမင် B2 ပါဝင်သော အစာများ စားပေးပါ။ ရေများများသောက်ပေးခြင်းဖြင့်လည်း အရေပြားကိုကျန်းမာစေသည်။ သကြား၊ ဆား နှင့် ဆီကြော်အစားအစာများ များစွာမစားပါနှင့်။ ဆေးလိပ်သောက်သုံးခြင်းမပြုပါနှင့်။
# လေ့ကျင့်ခန်းပြုလုပ်၍ ကောင်းမွန်စွာ အိပ်စက်အနားယူခြင်းသည်လည်း အရေပြားကို ကျန်းမာသန်စွမ်းစေသည်။
အပ္ပမာဏာဘာ

အတိုင်းအရှည် ပမာဏကို မပြောပြနိုင်လောက်အောင်ပင် များလှစွာသော ကိုယ်ရောင် ကိုယ်ဝါရှိသော ဗြဟ္မာကို  **အပ္ပမာဏာဘာ** ဟုခေါ်ပြီး ၎င်းတို့နေထိုင်ရာဘုံကို **အပ္ပမာဏာဘာဘုံ**ဟု ခေါ်သည်။

အပ္ပမာဏဘာဗြဟ္မာတို့၏ အသက်ကား အသင်္ချေယျ ၁ ကပ်နှင့် မဟာကပ် ၃ ကပ်အားဖြင့် ၄ ကပ် ဖြစ်သည်။ 

## ကိုးကား
Myanmar Egress

The Myanmar Egress သည် ပြည်တွင်း၌ အရည်အသွေးမြှင့်တင်ရေး (Capacity Building) နှင့် ပြည်ပတွင် ပညာဆည်းပူးရေးအတွက် အကျိုးမဖက်သော ပညာသင်ကြားရေး အဖွဲ့အစည်းဖြစ်သည်။

## ပြင်ပလင့်ခ်များ 
* 

ကဏ္ဍ:မြန်မာနိုင်ငံအခြေစိုက် အဖွဲ့အစည်းများ
တင့်ဇော်

## ဦးတင့်ဇော် ကိုယ်ရေး အတ္ထုပ္ပတ္တိအကျဉ်း 
ဆရာ ဦးတင့်ဇော်သည် ရခိုင်ပြည်နယ်၊ ရမ်းဗြဲကျွန်း၊ ကျောက်ဖြူမြို့တွင် မွေးဖွားခဲ့သည်။ ဒုတိယကမ္ဘာစစ်အတွင်း ပညာရေးကို အခက်ခဲပေါင်းစုံကြားမှ သင်ကြားခဲ့ပြီး၊ ၁၉၅၃ ခုနှစ်တွင် ရန်ကုန် တက္ကသိုလ်သို့ ရောက်ရှိခဲ့သည်။

ရန်ကုန် တက္ကသိုလ်တွင် ပင်းယကျောင်းဆောင် စာဖတ်အသင်းဝင် ဖြစ်ခဲ့ပြီး တတိယနှစ်တွင် ရခိုင် ကျောင်းသူကျောင်းသားများ အသင်း ခေါင်းဆောင်မှု အပိုင်းမှ ပါဝင်ခဲ့ပြီး၊ ၁၉၅၆ - ၅၇ နောက်ဆုံးနှစ်တွင် ရန်ကုန် တက္ကသိုလ် ကျောင်းသားသမဂ္ဂ၌ နိုင်ငံခြားရေး တာဝန်ခံ အဖြစ် ရွေးချယ်ခံခဲ့ရသည်။

ဦးနု ဦးဆောင်သော ဖဆပလ အစိုးရ လက်ထက်တွင် ဆင်းရဲသော တက္ကသိုလ် ကျောင်းသားများအား ထောက်ပံ့သော ထောက်ပံ့ကြေးနှင့် ပတ်သက်၍ အမှန်တကယ် ဆင်းရဲသော ကျောင်းသားများ မရရှိသည့် ကိစ္စ အတွက် ထွန်းနေ့စဉ် သတင်းစာမှ ဖွင့်ချခဲ့ရာ ပါလီမန် အတွင်း အထိ ဂယက်ရိုက်ခဲ့ရသည်။

၁၉၆၂ ခုနှစ်၊ ကျောင်းသား သမဂ္ဂ အဆောက်အဦကြီးအား ဖြိုခွဲခဲ့သော  ဆဲဗင်းဇူလိုင် အရေးအခင်းတွင် မျက်မြင် သက်သေတဦး အဖြစ် ကြုံတွေ့ခဲ့ရပြီး နောက်ပိုင်းတွင် စစ်အစိုးရ၏ ထိန်းသိမ်းခံခဲ့ရပြီး ကိုကိုးကျွန်းသို့ ပို့ဆောင် ခံခဲ့ရသည်။

ကိုကိုးကျွန်းမှ လွတ်မြောက်ပြီး ရန်ကုန်မြို့တွင် ကိုယ်ပိုင် ကျူရှင်ဖွင့်၍ ရပ်တည်ခဲ့သည်။ ၁၉၈၈ ခုနှစ်၊ ကျောင်းသားများ ဦးဆောင်သော ၈၈ ရှစ်လေးလုံး အရေးတော်ပုံကြီး ပေါ်ပေါက်လာသော အခါ ကျူရှင်ဆရာ ဘဝကို စွန့်လွတ်ပြီး တော်လှန်ရေးသမား ဘဝအဖြစ် လုံးလုံးလျားလျား ခံယူခဲ့သည်။

၁၉၈၈ နောက်ပိုင်းတွင် ဗိုလ်မှူးကြီး စိန်မြနှင့် အတူ ထိုင်း - မြန်မာ နယ်စပ်သို့ ရောက်ရှိခဲ့ပြီး တော်လှန်ရေး တာဝန်များကို ဆက်လက် ဆောင်ရွက်ခဲ့သည်။ ဘီဘီစီ သတင်းထောက် အဖြစ် လည်းကောင်း၊ RFA သတင်းထောက် အဖြစ် လည်းကောင်း ဆောင်ရွက်ခဲ့သည်။ ၎င်း၏ အတွေ့အကြုံများကို အခြေခံပြီး ဝတ္ထုနှင့် ဆောင်းပါးများစွာ ရေးသားနေဆဲ ဖြစ်သည်။

ယခုအခါ ရခိုင်ပြည်လုံး ဆိုင်ရာ အမျိုးသား ကောင်စီ (ANC) တွင် ပါဝင်၍ မြန်မာပြည်တွင် စစ်အာဏာရှင်စနစ် ချုပ်ငြိမ်းရေး၊ ဒီမိုကရေစီ ပြန်လည်ထွန်းကားရေး၊ ဖက်ဒရယ်ပြည်ထောင်စု ဖြစ်ပေါ်ရေးတို့အတွက် ကြိုးပမ်းဆောင်ရွက်လျက် ရှိသည်။

## ကိုးကား
# မြန်မာ့ လွတ်လပ်ရေး၊ နိုင်ငံရေးနှင့် ကျောင်းသား လူငယ်များရဲ့ အခန်းကဏ္ဍ (ဦးတင့်ဇော်နှင့် တွေ့ဆုံခြင်း)၊ မြန်မာနိုင်ငံ ကျောင်းသားလူငယ်များ ကွန်ဂရက် (SYCB) မှ စီစဉ် ထုတ်ဝေသည်၊ ၂ အောက်တိုဘာ ၂ဝဝ၄။
Online chat

Online chat ဆိုတာကတော့ Internet က Communication အမျိုးအစားတစ်ခုပါပဲ။ Chat တွေမှာ one-on-one chat ဒါမှမဟုတ် Text Base group chat (Synchronous Conferencing ဟုလည်း ခေါ်ကြသည်) တွေအပြင် Instant Messaging applications တွေပါ ပါဝင်သည်။ ယခုအခါ Chat တွေဟာ Conference Call လို့ခေါ်တဲ့ video call တွေပါ အသုံးပြုနိုင်ပါပြီ။
အောက်ဆီတိုဆင်

**အောက်ဆီတိုဆင်** () ဆိုသည်မှာ ဟော်မုန်းတစ်မျိုးဖြစ်ပြီး စွဲလမ်းမှုသံယောဇဉ်နှင့်ဆက်စပ်နေသောကြောင့် အချို့က သံယောဇဉ်ဟော်မုန်း (hormone of attachment) ဟုအမည်ပေးကြသည်။
Oxytocin သည် လူသားချင်းစာနာစိတ် ၊ ဂရုဏာစိတ် နှင့် အချင်းချင်းယုံကြည်မှုကိုတိုးပွား‌ေသည်။ ‌ေဆးဘက်ဆိုင်ရာမှာလည်းအထောက်အကူဖြစ်စေပြီးမိခင်နှင့် ကလေးဆိုင်ရကိစ္စများတွင်အလွန်အသုံးဝင်ပါသည်။

ကဏ္ဍ:ဟော်မုန်းများ
ကဏ္ဍ:နို့တိုက်ကျွေးခြင်း
ကဏ္ဍ:လိင်ဆန္ဒ ပြီးမြောက်ခြင်း

အောက်ဆီတိုစင်ကို သဘာဝနည်းဖြင့် မြှင့်တင်ရန် အကောင်းဆုံးနည်းလမ်းမှာ ကိုယ်ကာယလေ့ကျင့်ခန်း လုပ်ခြင်းဖြစ်သည်။ https://www.health.harvard.edu/mind-and-mood/oxytocin-the-love-hormone#:~:text=Oxytocin%20is%20a%20hormone%20that%27s,body%20that%20promotes%20positive%20feelings.

လေ့လာချက်တစ်ခုအရ ကိုယ်ခံပညာ အပြင်းအထန် ‌‌ေလ့ကျင့်ပြီးချိန်များတွင် ‌ေအာက်ဆီတိုဆင် ထုတ်လွှတ်မှု မြင့်မား ‌သည်ကို တေွ့ရသည်။ https://www.health.harvard.edu/mind-and-mood/oxytocin-the-love-hormone#:~:text=Oxytocin%20is%20a%20hormone%20that%27s,body%20that%20promotes%20positive%20feelings.

ပွေ့ဖက်ခြင်း၊ ချစ်တင်းနှောခြင်း၊ နှိပ်နယ်ခြင်းတို့ဖြင့်လည်း ဤဟော်မုန်း မြင့်တက်‌ေစသည်။https://www.health.harvard.edu/mind-and-mood/oxytocin-the-love-hormone#:~:text=Oxytocin%20is%20a%20hormone%20that%27s,body%20that%20promotes%20positive%20feelings.
လေးဖြူ

**လေးဖြူ** (၁၉ မေ ၁၉၆၅ ဖွား)  သည်  အင်းလေးဇာတိ  မြန်မာ ရော့ခ် အဆိုတော် တစ်ဦး ဖြစ်သည်။မိဘများ ဦးကြည်စိုး ဒေါ်စောမေဖြစ်သည်။အဆိုတော် တစ်ဦးဖြစ်သည့် အငဲ ၏ အကို အရင်းလည်း ဖြစ်သည်။ မန္တလေးတက္ကသိုလ်မှ အင်္ဂလိပ်စာ အထူးပြုဖြင့် ဝိဇ္ဇာဘွဲ့ ရရှိခဲ့သည်။  လေးဖြူသည် ၂၀၀၆ ခုနှစ်ခန့်မှစ၍ စင်မြင့်ဂီတ ဖျော်ဖြေပွဲများ၌ ပါဝင် သီဆိုခွင့်မရရှိဘဲ ခေတ္တရပ်နားခဲ့ရသည်။ ၂၀၀၉ ခုနှစ်မှ စ၍ စင်မြင့်ဖျော်ဖြေပွဲများ၌ Iron Cross Band နှင့်အတူ ဆက်လက် သီဆိုခွင့်ရရှိခဲ့သည် ။ နာဂစ်မုန်တိုင်းဒဏ်ခံ ပြည်သူများ ပြန်လည်ထူထောင်ရေး ရန်ပုံငွေအတွက် ရည်ရွယ်ပြုလုပ်သော စင်မြင့်ဖျော်ဖြေပွဲ၌ အဆိုတော်လေးဖြူအား အားပေးကြိုဆိုသော သူ၏ အမာခံပရိသတ်များကြောင့် ရန်ပုံငွေ အများအပြား ရရှိခဲ့သည်။

## ဝေဖန်ခံရခြင်း 
၂၀၂၁ စစ်အာဏာသိမ်းပြီးနောက်ကာလ တွင် လေးဖြူ သည် နိုင်ငံရေးအခြေအနေများ နှင့် ဆက်စပ်သည့် သတင်းအချို့အတွက် ပရိသတ်များ၏ ဝေဖန်မှုကို ရင်ဆိုင်ခဲ့ရသည်။၂၀၂၄ ခုနှစ်  ဇူလိုင်လ ၂ရက် နေ့တွင်  နေပြည်တော် ရှိ VIP စားသောက်ဆိုင် ဖျော်ဖြေပွဲ အတွင်း *Boycott* ဆိုသည့် စကားလုံး၏ အဓိပ္ပာယ်ကို မသိကြောင်း တုံ့ပြန်သည့်အတွက် ပရိသတ်အချို့က ဝေဖန်ခဲ့ကြသည်။ထို့နောက်   တေးရေးဆရာ သော်ဒီဝေ နှင့် ကိုမိုးဃ်းသွေး တို့ကလည်း လေးဖြူအပေါ် သဘောထားထောက်ခံချက်မဟုတ်သည့်မှတ်ချက်များ ထုတ်ပြန်ခဲ့ကြသည်။
## မိသားစု 
ဇနီးဖြစ်သူမှာ ဒေါ်နွယ်နွယ်သန်း ဖြစ်သည်။ သမီးကြီး ၏ အမည်မှာ ဆောင်းလေးဖြူ ဖြစ်ပြီး သားငယ်၏ အမည်မှာ တိမ်လေးဖြူ ဖြစ်သည်။

## ထွက်ရှိပြီးသောသီချင်းခွေများ 
* *ကန္တာရ လမင်း*
**ပင်လယ်အော်သံ*
* *ကန္တာရ ပင်လယ် လမင်းအော်သံ*(လိုက်ဖ်ရှိုး)
* *ဂီတ မဉ္ဇူရီ*
* *ပါဝါ ၅၄* (Power 54)
**ကမ္ဘာသစ်တေး*
* *ကျိန်စာ*
* *သားကောင်*
* *ရာစုသစ်* (မျိုးကြီး၊ အငဲ တို့နှင့်တွဲဖက်၍)
* *အိပ်မက်ကဗျာ*
* *လိပ်ပြာ*
* Iron Cross Band, Unplugged show
* Iron Cross Band, Live show for 15th anniversary
* Iron Cross Band, 15th anniversary celebration 
**မံမီများ*
* *LMN* (မျိုးကြီး၊ အငဲ နှင့်တွဲဖက်၍)
* *ခဏလေးများ*
* ဘ*င်္ဂလား ပင်လယ်အော်* (Bay of Bengal)
* *ဒိုင်ယာရီ*
* *ဒါအချစ်လား* (Single)
* ကျောခင်းတံတားများ (Single)
* မြူ (Single)
* မိစ္ဆာမ (Single)
* ဘဝ (single)
* ဇာတိဘုံ (single)
* လူ့အန္ဓ (single)
* လုပ်လိုက် (single)

"ဘင်္ဂလားပင်လယ်အော်" စီးရီးမှာ မြန်မာနိုင်ငံတွင် Mobile Stero ဖြင့် ပထမဆုံးတီးခတ်အသံသွင်းပြုလုပ်ထားသော တေးစီးရီးဖြစ်သည်။ Mobile Stero မှာ ကမ်းခြေတစ်ခု (သို့) တစ်ခုခုသောနေရာ၏ အခန်းတစ်ခန်းထဲတွင် ကြိုတင်သီချင်းတိုက်ထားခြင်းမရှိပဲ ရင်ထဲကခံစားချက်အတိုင်း တီးခတ်သီဆိုပြီး အသံသွင်းခြင်းကို တစ်ပြိုင်နက်ပြုလုပ်ခြင်းဖြစ်သည်။ 

## ကိုးကား
Passive ရေဒါ

**Passive ရေဒါ** သည် ဖမ်းဖို့တစ်ခုတည်း ပြုလုပ်ထားသော ရေဒါ ဖြစ်သည်။ ဒါကြောင့် သူ့မှာ receiver တစ်ခုပဲ ရှိပါတယ်။ transmitter တောင်မရှိပါဘူး။ သူကဘယ်လိုပစ္စည်းမျိုးတွေကို ဖမ်းသလဲဆိုရင်

* radio transmitter ပါတဲ့ object တွေ နဲ့
* radio transmitter မပါတဲ့ object တွေ ပဲဖြစ်ပါတယ်။

radio transmitter မပါတဲ့ object တွေကိုတော့ ပတ်ဝန်းကျင် ပစ္စည်းတွေရဲ့ အပူချိန် မြင့်တက်နေတာကိုကြည့်ပြီးဖမ်းပါတယ်။
တက်ကျမ်း

တက်ကျမ်းဟူသော စာအုပ်အမျိုးအစားသည် စာဖတ်သူများအား
ကိုယ်ရေးကိုယ်တာပြဿနာများ ဖြေရှင်းနည်းကို လမ်းညွှန်ရန် ရည်ရွယ်ချက်ဖြင့်
ရေးသားထားခြင်းဖြစ်ပါသည်။ အင်္ဂလိပ်အသုံးအနှုန်းဖြစ်သည့် ဆဲလ်ဖ်ဟဲလ်
(self-help) ဆိုသော စာအုပ်အမျိုးအစားခွဲမှုကိုမူ ၁၈၅၉-ခုနှစ်တွင်
ဆမ်မျူရယ်လ် စမိုင်းလ်ရေးသားသည့် ကိုယ့်ကိုယ်ကိုယ်ကူညီခြင်း (Self-Help)
ဟုခေါ်သည့် အရောင်းရဆုံးစာရင်းဝင် စာအုပ်မှ ရယူထားသည့် အမည်ဖြစ်သည်။
"မိမိကိုယ်ကိုတိုးတက်စေခြင်း" (self-improvement)
ဟူသော ခေတ်ပေါ် အသုံးအနှုန်းဖြင့်လည်း လူသိများသည့် စာအုပ်အမျိုးအစား ဖြစ်သည်။

တက်ကျမ်းစာအုပ်များသည် သီးသန့်လူနည်းစုသာ စိတ်ဝင်စားသော
စာပေအမျိုးအစားအဖြစ်မှ နှစ်ဆယ်ရာစုနှောင်းပိုင်းတွင် ခေတ်ရေစီးကြောင်းကို
တော်လှန်သော (post-modern) ယဉ်ကျေးမှုဆိုင်ရာ
ဖြစ်စဉ်တစ်ခုအဖြစ်သို့ ပြောင်းရွှေ့ခဲ့သည်။

မြန်မာစာပေလောကတွင်မူ ဘဝအောင်မြင် ကြီးပွားတိုးတက်ရေးအတွက် ရေးသားထားသော စာပေများကို တက်ကျမ်းဟု ခြုံငုံပြီး ခေါ်ဆိုသည်။

## တက်ကျမ်း ဥပမာများ
ဆရာကြီး ပီမိုးနင်းသည် မြန်မာစာပေလောကတွင် ထင်ရှားသော တက်ကျမ်းစာရေးဆရာတစ်ဦး ဖြစ်ပြီး၊ သူ၏ အောင်စိတ်၊ လက်တွေ့ကြီးပွားရေးကျမ်း။ အစရှိသည့် စာအုပ်များသည် တက်ကျမ်းစာရင်းဝင် စာအုပ်များ ဖြစ်ကြပေသည်။

တက်ကျမ်းစာပေများကို ချစ်စံဝင်း၊ ဖေမြင့်၊ ဒေါက်တာမတင်ဝင်း၊ ချစ်နိုင်(စိတ်ပညာ)၊ ဒေါက်တာကျော်စိန်၊ ခင်မောင်သန်း(စိတ်ပညာ)၊ ခင်မောင်ကြွယ်(ဘောဂဗေဒ)၊ ကြည်မင်း၊ ဦးအေးမောင် စသည့် စာရေးဆရာများက ရေးသားကြသည်။ တချို့သည် ဘာသာပြန်များ ဖြစ်သည်။

## ကိုးကား
Perl

Computer programming တွင် **Perl** သည် high-level, general-purpose, interpreted, dynamic programming language ဖြစ်သည်။ Perl ကို ၁၉၈၇ ခုနှစ်တွင် နာဆာ တွင် systems administrator အဖြစ်လုပ်သော ဘာသာစကား ပညာရှင် Larry Wall က စာတမ်းဖြေရှင်းချက် များ ရေးရလွယ်ကူရန် ယေဘူယျသုံး Unix scripting language တစ်ခုအဖြစ် တီထွင်ခဲ့သည်။ နောက်ပိုင်းတွင် အမျိုးမျိုးပြောင်းလဲခဲ့ပြီး ပရိုဂရမ်မာ များအကြား ခေတ်စားခဲ့သည်။ Larry Wall သည် Perl ၏ အဓိက အစိတ်အပိုင်း တိုးတက်မှုက ထမ်းသိမ်းခဲ့ပြီး ယခုဆိုလျှင် Perl 6 အဖြစ်သို့ ရောက်ပြီဖြစ်သည်။

## ကျမ်းကိုး
မမ်မိုရီ ကတ်ဒ်

မမ်မိုရီကဒ် (Memory Card) သည် အီလက်ထရောနစ် မှတ်ဉာဏ်တစ်ခု ဖြစ်သည်။ ၎င်းကို ဒစ်ဂျစ်တယ်ကင်မရာများ၊ မိုဘိုင်းကွန်ပြူတာများ၊ မိုဘိုင်းဖုန်းများ၊ အိပ်ဆောင် သီချင်းပလေယာများ၊ ဗီဒီယို ဂိမ်းခလုတ်များ နှင့်တခြားသော အီလက်ထရောနစ် ပစ္စည်းများတွင် အသုံးပြုကြသည်။ မမ်မိုရီကဒ် များသည် သိမ်းဆည်းနိုင်သော စွမ်းအင် မြင့်မားကြပြီး ပါဝါ မလိုအပ်ပေ။
သုတေသီ

သုတေသီ (သိပ္ပံ သုတေသနသမား) ဆိုသည်မှာ သိပ္ပံ သုတေသန၊ နည်းပညာ ဆေးပညာသို့မဟုတ် အင်ဂျင်နီယာ သုတေသန တို့တွင် အသက်မွေးဝမ်းကျောင်း ပြုသူ ဖြစ်သည်။

သုတေသီတွင် ပညာရေး၊ ကုန်ထုတ်လုပ်ငန်း (industrial) နှင့် အစိုးရ သို့မဟုတ် ပုဂ္ဂလိက တွင် လုပ်သူဟူ၍ ရှိသည်။ ဥပမာ အချို့သော ပညာရေး ဌာနများတွင် ပရော်ဖက်ဆာ ကို "ပညာရေး ပရော်ဖက်ဆာ" သို့မဟုတ် "သုတေသန ပရော်ဖက်ဆာ" ဟု ခွဲခြားသည်။

များသောအားဖြင့် တိုင်းပြည်တစ်ခုတွင် နိုင်ငံတော် သုတေသီ အမြောက်အများရှိပြီး အမျိုးမျိုးသော research and development (R&D) တို့တွင် လုပ်ကိုင်သည်။ 

သုတေသန အလုပ်သည် ခဏတန်း ကျောင်းသားများသာ လုပ်ဆောင်ကြသည်မဟုတ်ပဲ ရေတို၊ ရေလတ်၊ ရေရှည်ဟူ၍ လမ်းစဉ်ချမှတ် လုပ်ဆောင်လေ့ရှိသည်။ မျိုးစုံသော စူးစမ်းရန် လိုအပ်ချက်များကြောင့် သုတေသန လုပ်ငန်းသည် ကြီးကျယ်လေ့ရှိပြီး စွယ်စုံရ သုတေသီများ မကြာခဏ လိုအပ်လေ့ရှိသည်။ သုတေသီများ ပြောင်းလဲသော လိုအပ်ချက်များကို လိုက်မှီအောင် နည်းသစ်၊ စက်သစ်၊ ပြဿနာသစ် များကို မပြတ်လေ့လာ ရန်လိုအပ်သည်။ ထို့ကြောင့် သုတေသီ၏ အဓိက အလုပ်တစ်ခုမှာ သိပ္ပံ သုတေသနများနှင့် မျက်ခြေ မပြတ်ရန် ဖြစ်သည်။

အထက်ပါအကြောင်းအရာများကြောင့် သုတေသီများ၏ အလုပ်ခွင်နှင့် ရာထူးမှာ ပညာရေးမှာ ထက် များစွာ ရှုပ်ထွေးသည်။
ဝင်းဝင်းလတ် (စာရေးဆရာမ)

အမည်ရင်း ဝင်းဝင်းရှိန် ဖြစ်ပြီး၊ ၁၉၅၁ ခုနှစ်၊ ဇူလိုင် လ ၁၁ ရက်နေ့မှာ လက်ပံတန်းမြို့ အဖ ဒု-ဗိုလ်မှူးကြီး ထွန်းရှိန် (အငြိမ်းစား) အမိ ဒေါ်မြအုန်း တို့က မွေးဖွား ခဲ့သည်။

၁၉၆၈ ခုနှစ်တွင် ရန်ကုန်မြို့ မရမ်းခြံ အမျိုး သမီး အထက်တန်းကျောင်း၊ အထက (၁) ကမာရွတ်က အခြေခံ ပညာ အထက်တန်း အောင်မြင် ခဲ့သည်။ ၁၉၇၆ ခုနှစ် ရန်ကုန် ဆေးတက္ကသိုလ် (၁) က ဆရာဝန် (ဆေးပညာ) ဘွဲ့ ရရှိ ခဲ့သည်။ ၁၉၈၁ ခုနှစ်မှ ၁၉၉၅ ခုနှစ် အထိ စစ်တွေ၊ ရန်ကုန်၊ မိုးကောင်း မြို့တွေမှာ လက်ထောက် ဆရာဝန် အဖြစ် ပြောင်းရွှေ့ တာဝန် ထမ်းဆောင် ခဲ့သည်။ ၁၉၉၅ ခုနှစ်မှာ ဆင်ပေါင်ဝဲ မြို့နယ် ကျန်းမာရေး ဦးစီး ဌာနမှူး အဖြစ် ကနေ အငြိမ်းစား ယူခဲ့သည်။ ၁၉၉၇ ခုနှစ် ဧပြီလက စလို့ ကုလ သမဂ္ဂ ဖွံ့ဖြိုးမှု အစီအစဉ် တခု ဖြစ်သည့် ဝေးလံ ခေါင်ဖျား မြို့နယ်တွေ ဖွံ့ဖြိုးရေး စီမံကိန်းတွင် လူမှုရေး အရာရှိ အဖြစ် တာဝန် ထမ်းဆောင် ခဲ့သည်။ ၂ဝဝ၁ ခုနှစ် ဖေဖော်ဝါရီမှ စပြီး ကလေး သူငယ်များ စောင့်ရှောက်ရေး အဖွဲ့ မျိုးဆက်ပွား ကျန်းမာရေး စီမံချက်တွင် တာဝန် ထမ်းဆောင် ခဲ့သည်။ Care International in Myanmar NGO တွင် Assistant Health Program Coordinator အဖြစ် ကွယ်လွန်ချိန်အထိ အလုပ် လုပ်ကိုင် နေခဲ့သည်။

၁၉၇၃ ခုနှစ်မှ စလို့ စာပေ နယ်ကို ဝင်ရောက် ခဲ့ပြီး ရှုမဝ၊ စန္ဒာ၊ ဟန်သစ်၊ စံပယ်ဖြူ၊ မဟေသီ မဂ္ဂဇင်းတို့တွင် ဝတ္ထုတို၊ ဝတ္ထုရှည်များရေးသား ခဲ့သည်။ ၁၉၉ဝ တွင် တိုယိုတာ ဖောင်ဒေးရှင်း၏ ယဉ်ကျေးမှု ဖလှယ်ရေး အစီအစဉ် နှင့် လူငယ် ဆရာဝန် စာရေး ဆရာ ၁၂ ဦးရဲ့ ဝတ္ထုတိုများကို ဂျပန် ဘာသာ ပြန်ဆို ထုတ်ဝေ ရာတွင်လည်း ပါဝင်ခဲ့သည်။ "အချစ်၏ နောက်ဆက်တွဲ စာမျက်နှာ" ဝတ္ထုကို မဟေသီမဂ္ဂဇင်းတွင် အခန်းဆက် ဝတ္ထုရှည် အဖြစ် ၁၉၉၆ ခုနှစ် ဧပြီလ မှ ၁၉၉၇ ခုနှစ် ဩဂုတ်လ အထိ ရေးသား ခဲ့ပြီး၊ ၁၉၉၇ မှာ လုံးချင်း ဝတ္ထု အဖြစ် ထုတ်ဝေ ခဲ့သည်။ ဤဝတ္ထုနှင့် ၁၉၉၇ ခုနှစ် အတွက် အမျိုးသား စာပေဆု ရရှိ ခဲ့သည်။ ၂ဝဝ၅ခုနှစ် ဩဂုတ်လ မှစပြီး မဟေသီ မဂ္ဂဇင်းတွင် "ဘဝ၊ အလုပ်နှင့် အချစ်ကို တည်ဆောက်ခြင်း" အခန်းဆက် ဝတ္ထုရှည် ရေးသား နေစဉ်တွင် ကွယ်လွန် ခဲ့ခြင်းဖြစ်သည်။

သူ၏ ခင်ပွန်း ဒါရိုက်တာ စိန်လှကျော်နှင့် သားများ ဖြစ်သည့် လင်းဝင်းကျော်၊ ချမ်းငြိမ်းကျော်၊ ကျော်ဇံဝင်း တို့နှင့် အတူ တိုက် (၃၈/၁၉) ဗဟိုစည် အိမ်ရာ စခန်း လမ်းမတော် မြို့နယ် ရန်ကုန်မြို့တွင် နေထိုင်နေစဉ် ကားတိုက် ခံရပြီး ကွယ်လွန် ခဲ့ခြင်း ဖြစ်သည်။

*၂ဝဝ၆ ခုနှစ် မေလ ၁၉ ရက်က ရန်ကုန်မှာ ကားတိုက် ခံရပြီး ကွယ်လွန် ခဲ့တဲ့ မြန်မာ စာပေ လောကတွင် ဝတ္ထုရှည် အရေး ကောင်းသူ တဦး အဖြစ် ထင်ရှားခဲ့သည် စာရေး ဆရာမ ဝင်းဝင်းလတ် အကြောင်း စုစည်း တင်ပြ ထားခြင်းဖြစ်သည်။*

## ဝင်းဝင်းလတ် ရေးသား ထုတ်ဝေ ခဲ့တဲ့ စာအုပ် များမှာ 
# ကတ္တီပါ ကားလိပ်များ ကြားမှာနှင့် အခြား ဝတ္ထုတိုများ
# နားကြပ်ကိုဆောင် ကလောင်ကို ကိုင်ဆွဲ (ဝင်းဝင်းလတ် အပါအဝင် လူငယ် ဆရာဝန် ၁၂ ဦး၏ သရုပ်မှန် ဝတ္ထုများ) - ၁၉၈၉ ခုနှစ်
# နန်းထဲမှာပင် အိုလေ့ ပျော်မရွှင် - ၁၉၉၇ ခုနှစ်
# အချစ်၏ နောက်ဆက်တွဲ စာမျက်နှာ - ၁၉၉၇ ခုနှစ်

ကဏ္ဍ:မြန်မာ အမျိုးသမီး စာရေးဆရာများ
ကဏ္ဍ:အမျိုးသားစာပေဆုရှင်များ
ကဏ္ဍ:မြန်မာ စာရေးဆရာများ
ယောက်ျား အင်္ဂါတံ

**ယောက်ျား လိင်တံ** သည် ပြင်ပ လိင်အင်္ဂါ တစ်ခုဖြစ်ပြီး ကျောရိုးရှိ သတ္တဝါ ဖြစ်စေ ကျောရိုးမဲ့ သတ္တဝါ ဖြစ်စေ အဖို သက်ရှိရုပ်စု တို့အတွက် တစ်ခုသော ဇီဝကမ္မကို လုပ်ဆောင်သည်။

ယောက်ျား လိင်တံသည် မျိုးပွားရေး အတွက် အင်္ဂါတစ်ခုဖြစ်ပြီး နည်းပညာကျကျပြောရလျှင် အပြင်ထွက် လိင်အင်္ဂါ (Intromittent Organ) ဖြစ်ပြီး အချင်းရှိ နို့တိုက် သတ္တဝါ (Placental Mammal) တို့အတွက် ကျင်ငယ်စွန့်ရန် ပြင်ပအင်္ဂါအဖြစ်လည်း တာဝန် ထမ်းဆောင်သေးသည်။ လိင်တန်ကို နို့တိုက် သတ္တဝါ များနှင့် တွားသွား သတ္တဝါ (Reptile) တို့တွင် အများအားဖြင့် တွေ့နိုင်သည်။

လူ၏ လိင်တံသည် တစ်သျှူး သုံးတန်းဖြင့် တည်ဆောက်ထားပြီး Corpora Cavernosa နှစ်ခုမှာ ကပ်လျက် ထပ်ကာရှိပြီး Corpus Spongiosum တစ်ခုမှာ အလယ်တွင်ရှိသည်။

Corpus Spongiosum အဆုံးတွင် အရွက်ကြီး၍ အသီးလို ဖုထွက်နေသော ကွမ်းသီးခေါင်း (Glans Penis) ရှိပြီး ၎င်းသည် အရွယ်ရောက်သော ယောက်ျားတို့တွင် ငုတ်ရှိုဖော်ပြနိုင်သော ရှေ့အရေပြား (Foreskin) ကိုရွက်ထားသည်။ ရှေ့အရေပြားနှင့် ထိစပ်ရာ လိင်တံ၏ အောက်နေရာကို ထိပ်အုပ်အမြှေးပါး ဟု ခေါ်သည်။ 
thumb|448x448px|သေးငယ်သောလိင်တံ
ဆီးလမ်းကြောင်း (Urinary Tract) ၏ နောက်ဆုံးပိုင်းဖြစ်သော ဆီးတံ (Urethra) သည် Corpus Spongiosum တလျှောက်ရှိပြီး ကွမ်းသီးခေါင်း ထိပ်တွင် ပွင့်သွားသည်။ လိင်တံသည် ဆီး အတွက် လမ်းကြောင်း ဖြစ်သလို သုက်ရည် ၏ သုတ်ပန်း (ejaculation) ရာ လမ်းကြောင်းလည်း ဖြစ်သည်။ သုက်ကောင်များကို ဝှေးစေ့မှ ထုတ်ပြီး ချိတ်ဆက်ထားသော် Epididymis တွင် သိုလှောင်ထားသည်။  သုက်ပန်းစဉ်တွင် သုတ်ကောင်များသည် ဆီးအိမ် နောက်ရှိ ပြွန်နှစ်ချောင်းကိုဖြတ်ကာ သုက်လမ်းကြောင်း တစ်လျှောက် ယက်ကန်၍ တက်လာသည်။ Seminal Vesicle များက အရည်ထပ်ထဲ့ပြီး သုက်လမ်းကြောင်းက ဆီးတံနှင့် တဖန် ပေါင်းပြန်သည်။ ပရိုစတိတ် နှင့် ကွမ်းသီးခေါင်း ဂလင်း (Bulbourethral Gland) တို့သည်လည်း အရည်များ ထပ်ထည့်ကြပြီး လိင်တံမှ သုတ်ရည်များ ပန်းထွက်စေသည်။

လူ၏လိင်တံ သည် အခြားနို့တိုက်သတ္တဝါများကဲ့သို့ လိင်တံရိုး (Erectile Bone) မပါဘဲ သွေး သက်သက်ဖြင့်သာ တောင်မတ်စေသည်။ လူ၏ လိင်တံသည် အခြား သတ္တဝါများဖြင့် နှိုင်းယှဉ်လျှင် ကြီးသော်လည်း သိုလှောင်နိုင်ခြင်းကား မရှိချေ။

## လူပျိုဖော်ဝင်ခြင်း 
လူပျို ဖော်စဝင် သောအခါ ဝှေးစေ့များသည် စတင် ကြီးထွားလာပြီး လိင်တံ လည်းတဖြေးဖြေးကြီးလာသည်။ လိင်တံသည် ၁၀ နှစ်မှ စတင်၍ ကြီးထွားလာပြီး ၁၅ နှစ်ထိ ကြီးသည်။ ကြီးထွားခြင်းသည် ၁၈ - ၂၁ အတွင်း ပြီးဆုံးသည်။ ထိုအချိန်တွင် လိင်တံ တဝိုက်တွင် လိင်အင်္ဂါအမွေး ပေါက်သည်။

## လိင်တံတင်းမာခြင်း 
လိင်စိတ် နိုးထသောအခါ တင်းမာခြင်း (ခေါ်)တောင်ခြင်းသည် လိင်တံကို တင်း၍ကြွလာစေသည်။ ၎င်းဖြစ်စဉ်၏ အဓီက ဇီဝကမ္မ သဘောတရားမှာ လိင်တံတွင်းရှိ သွေးကြောများ ထဲသို့ သွေးများဖြည့်သွင်းခြင်းကြောင့် တစ်ရှူးအိတ်များတွင် သွေးပြည့်ကာ အလိုလိုကြီးထွားလာခြင်းပင် ဖြစ်သည်။ သွေးမဝင်သော တစ်ရှူးများက သွေးများကို ပြန်ထွက်မသွားအောင် ထိမ်းပေးသည်။ သွေးများ မျှခြေရောက်သည်အထိ ပိုမိုဝင်လာပြီး အသွားအပြန် သွေးပမာဏ တူသောအခါ တည်ငြိမ်သော လိင်တံ အရွယ် ကိုရသည်။

တင်းမာခြင်းသည် အခြား လိင်ကိစ္စ များအတွက် အရေးမပါသော်လည်း လိင်ဆက်ဆံခြင်း ကို ကူညီသည်။

## သုက်ပန်းခြင်း 
သုက်ပန်းခြင်းသည် သုက်ရည်များ လိင်တံ မှ ပန်းထွတ်ခြင်း ဖြစ်ပြီး များသောအားဖြင့် လိင်ထွဋ်အထိပ် (orgasm) ရောက်လေ့ရှိသည်။ လိင်ဆက်ဆံစဉ် ကြွက်သားများ ဆက်တိုက် ကျုံ့ကြွခြင်းဖြင့် အဖို ဂမိတ် ပါသော သုက်ရည်ကို လိင်ချောင်းမှ တစ်ဆင့် မိန်းမ အင်္ဂါ အထိ သယ်ဆောင်သည်။ ၎င်းသည် လိင်စိတ်နှိုးဆွခြင်းကြောင့် ဖြစ်ပေါ်သည်။ ရှားပါးသော အဖြစ်မှာ ပရောစတိတ် ရောဂါ ကြောင့်လည်း သုက်ပန်းခြင်း ဖြစ်တတ်သည်။ သုတ်ပန်းခြင်းသည် အိပ်ပျော်စဉ် တွင် အပျော် အိပ်မက်များကြောင့် လည်း ဖြစ်တတ်သည်။

= ကိုးကား =
သောင်းဝေဦး

၁၉၄၅ ခုနှစ်၊ရွှေဘိုခရိုင်၊ရေဦးမြို့တွင်မွေးဖွားသည်။ အမည်ရင်းမှာ သောင်းဝေဖြစ်သည်။၁၉၆၁ ခုနှစ်တွင် ရေဦးမြို့၊ အစိုးရအထက်တန်းကျောင်းမှ တက္ကသိုလ်ဝင်တန်းအောင်၍ ရန်ကုန်တက္ကသိုလ်သို့တက်ရောက်ခဲ့သည်။၁၉၆၅ ခုနှစ်၌ ဝိဇ္ဇာဘွဲ့ရရှိသည်။၁၉၆၆ ခုနှစ်တွင်တပ်မတော်သို့ဝင်ရောက်၍ ဗိုလ်လောင်း သင်တန်းအမှတ်စဉ်(၃၆)ကိုတက်ရောက်ခဲ့ပြီး ၁၉၆၇ ခုနှစ်တွင်တပ်မတော်(ကြည်း)၌ ဒုတိယဗိုလ်အဆင့်ဖြင့် အမှတ်(၁၉) ခြေလျင်တပ်ရင်းတွင်တာဝန်ထမ်းဆောင်ခဲ့သည်။ ထို့နောက် ရာထူးအဆင့်ဆင့်တွင် တာဝန်ထမ်းဆောင်ပြီးနောက် ဗိုလ်မှူးကြီးအဆင့်ဖြင့် စစ်ကိုင်းအခြေစိုက် တပ်မ၃၃ ဗျူဟာမှူးတာဝန်မှ အရပ်ဘက်ဖြစ်သည့် ရန်ကုန်မြို့တော်စည်ပင်သာယာရေးကော်မတီသို့ ကူးပြောင်းခဲ့သည်။

စစ်သမိုင်းနှင့် ကိုယ်တွေ့မှတ်တမ်း စာအုပ် အမြောက်အမြားရေးသား ထုတ်ဝေခဲ့သည်။ အတွဲလေးတွဲပါဝင်သော စစ်သားဘဝ အမှတ်တရများစာအုပ်သည် ထင်ရှားသော လက်ရာတစ်ခု ဖြစ်သည်။ 

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:အမျိုးသားစာပေဆုရှင်များ
ကဏ္ဍ:မြန်မာ စာရေးဆရာများ
သွေးအုပ်စု

သွေးအမျိုးအစားအုပ်စုကို ခွဲယူပုံ၊ ခွဲယူနည်းက ပရိုတင်း တွေ သွေးနီဆဲလ်ထဲမှာရှိတဲ့ ပုံစံနဲ့ ပလာစမာခေါ်တဲ့ သွေးရည်ကြည် ထဲမှာရှိတဲ့ ပုံစံတွေအပေါ် မူတည် ပြီး ခွဲခွဲခြားခြား သတ်မှတ်ယူကြ တာပါ။ ဆဲလ်ထဲမှာတွေ့တဲ့ ပရိုတင်း ကို အက်ဂလူတီနိုဂျင်လို့ခေါ်ပြီး ပလာစမာထဲမှာတွေ့တဲ့ ပရိုတင်း ကိုတော့ အက်ဂလူတီနင်းလို့ခေါ် တယ်။ အက်ဂလူတီနိုဂျင်က နှစ် မျိုး ထပ်ကွဲသွားတာမို့ A နဲ့ B ဆိုပြီး ခွဲခြားသတ်မှတ်လိုက် တယ်။ တစ်ခါ အက်ဂလူတီနင်း ကလည်း နှစ်မျိုးရှိနေတာမို့ a နဲ့ b ဆိုပြီး ကွဲကွဲပြားပြား သတ်မှတ် ယူလိုက်ကြတယ်။ ဥပမာ မောင်ဖြူက A သွေး အုပ်စုလို့ ဆိုကြပါစို့။ သူ့မှာ A အက်ဂလူတီနိုဂျင်ကို ဆဲလ်ထဲမှာ တွေ့ရပြီး b အက်ဂလူတီနင်းကို ပလာစမာထဲမှာ ရှိနေတာတွေ့ရ မယ်။ မောင်နီက B သွေးအုပ်စု လို့ ဆိုကြပါစို့။ သူ့မှာ B အက် ဂလူတီနိုဂျင်ကို ဆဲလ်ထဲမှာ တွေ့ ရပြီး a အက်ဂလူတီနင်းကို ပလာ စမာထဲတွင် တွေ့နေရတာဖြစ် တယ်။ မောင်ညိုက AB သွေး အုပ်စု ဆိုပါစို့။ သူ့မှာ A အက် ဂလူတီနိုဂျင်ရော၊ B အက်ဂလူ တီနိုဂျင်ရော ဆဲလ်ထဲမှာတွေ့ရပြီး ပလာစမာထဲမှာတော့ ဘယ် အက်ဂလူတီနင်းမှ မတွေ့ရတာ ဖြစ်တယ်။ အဲဒီလိုပဲ မောင်ဝါက O သွေးအုပ်စု ဆိုပါစို့။ သူ့မှာ အက်ဂလူတီနိုဂျင် လုံးဝမပါပဲ ပလာစမာထဲမှာ a အက်ဂလူတီနင်းနဲ့ b အက်ဂလူတီနင်း နှစ်မျိုး လုံးပါနေတာ တွေ့ရပါလိမ့်မယ်။ အကယ်၍ မောင်ဖြူက သွေးအုပ်စု A ဖြစ်ပေမယ့် သွေး အုပ်စု B ကို အသွင်းခံရမယ်ဆို ရင် သူ့မှာရှိရင်းစွဲဖြစ်တဲ့ b အက် ဂလူတီနင်းက ဝင်လာတဲ့ ဆဲလ် အုပ်စုတွေနဲ့ ပေါင်းစည်းလို့မရဘဲ အပိုသက်သက်ဖြစ်နေစေတယ်။ နောက်ပြီး လွတ်လွတ်လပ်လပ် သွားလာနိုင်တဲ့ အခြေအနေမျိုးမရှိ တာမို့ အောက်ဆီဂျင်ထုတ်လွှတ် မှုတွေကို ဦးနှောက်လို ခန္ဓာကိုယ် အစိတ်အပိုင်းတွေဆီ မပို့နိုင်ဘဲ ဖြစ်သွားနိုင်တယ်။ ဒါကြောင့် အသက်အန္တရာယ် ထိခိုက်စေနိုင် တဲ့အထိ အခက်အခဲ ရှိသွားတတ် တယ်။ အဲဒီလိုပဲ B သွေးအုပ်စု ဝင် တစ်ဦးကို သွေးအုပ်စု A သွတ်သွင်းမှုကို လက်မခံနိုင်ပါ။ ဒါကြောင့် သွေးသွင်းတာမျိုး မလုပ်ဆောင်မီ သွေးအုပ်စု အမျိုး အစားတွေကို စစ်ဆေးယူကြရပါ တယ်။ A အုပ်စုဝင်တွေအတွက် A နဲ့ O ကို လက်ခံနိုင်တယ်။ B အုပ်စုဝင် သွေးအတွက် B နဲ့ O ကို လက်ခံနိုင်တယ်။ A B အုပ်စု ဝင် သွေးအတွက် A , B နဲ့ O အားလုံးကို လက်ခံနိုင်တယ်။ O အုပ်စုဝင် သွေးကတော့ O တစ်ခုတည်း လက်ခံယူနိုင် တယ်။ သွေးအုပ်စု O မှာ အက် ဂလူတီနိုဂျင် လုံးဝမရှိတာမို့ ဘယ်သွေး အုပ်စုဝင် သွေးဝင်ပြီး မရောနိုင်တာဖြစ်သလို သွေး အုပ်စု AB မှ ပရိုတင်း A ရော B ပါ ရှိနေတာမို့ အားလုံးကို လက်ခံနိုင်ကြတာ ဖြစ်တယ်။ တချို့လူတွေရဲ့ သွေးနီ ဆဲလ်တွေထဲမှာ့ Rh factor ခေါ် တဲ့ ပရိုတင်းများရှိနေရင် ၎င်းကို ထပ်ဆင့်ပြီး Rh positive (Rh+) လို့ ခေါ်ကြတယ်။ အဲဒီ factor မပါသူတွေကိုတော့ Rh
negative (Rh - ) လို့ ခေါ်ဝေါ် သတ်မှတ်လေ့ရှိတယ်။ အဲဒီလို သွေးအုပ်စုတွေ ကွဲပြားတာကတော့ မိဘတွေရဲ့ သွေးအုပ်စုတွေပေါ်မူတည်ပြီး အမွေဆက်ခံရတဲ့ သဘောဖြစ် တယ်။ ကမ္ဘာပေါ်မှာရှိတဲ့ လူတွေရဲ့ ဆံပင်အရောင်နဲ့ သွေးအုပ်စု အမျိုးအစားတွေက ရေမြေလိုက် ပြီး ကွာခြားနေတာလည်း တွေ့ရတယ်။ ရေမြေလိုက်တယ်ဆိုတာ လူမျိုးကိုလိုက်ပြီး ဖြစ်လာတာကို ဆိုလိုတာပါ။ ဥပမာပြောရရင် အမေရိကန်လူမျိုးတွေမှ A သွေး အုပ်စုဝင် ၄၇ ရာခိုင်နှုန်းရှိနေ တတ်ပြီး ပီရူးလူမျိုး ၉၀ ရာခိုင် နှုန်းမှာ O သွေးအုပ်စုဝင် ဖြစ် သလို အာရှတိုက်အလယ်ပိုင်း သားတွေမှာ B သွေးအုပ်စုဝင်တွေ များနေတတ်ပါတယ်။ သိပ္ပံပညာရှင်တွေက သွေး အုပ်စု လေးမျိုးရှိတယ်။ တစ်မျိုး နဲ့တစ်မျိုး သဘာဝချင်း မတူကြ တာကိုပဲ ရှာဖွေတွေ့ထားတာဖြစ် တယ်။ ဘာကြောင့် အဲလိုလေးမျိုး ကွဲသွားရတယ်ဆိုတဲ့ အဖြေကို တိတိကျကျ ဖော်ထုတ်ပေးနိုင်တဲ့ သူ မတွေ့ရသေးပါ။
## လူများတွင်ရှိသော ABO နှင့် Rh သွေးအမျိုးအစားများအား နိုင်ငံအလိုက် ခွဲခြားထားပုံ 
## ကိုးကားခ်က္
အ.ထ.က(၂)ဗိုလ်တထောင်

အ.ထ.က(၂)ဗိုလ်တထောင်သည် ဗိုလ်မြတ်ထွန်းလမ်း(ယခင်အမည်=ခရစ်လမ်း)တွင် တည်ရှိသည်။ ယခင်က စိန်ဖစ်လစ်ကျောင်း ဟုလည်း ခေါ်သည်။ အမျိုးသမီး/အမျိုးသားကျောင်း ဖြစ်သည်။ ICမှ ခင်မောင်သန့်၊ အဆိုတော်ချစ်ကောင်း၊ မေယာအမ်တီ တို့သည် ထိုကျောင်းထွက်များ ဖြစ်သည်။
ဗေဠုဝ (နတ်စောင်း)

## ဗေဠုဝ(နတ်စောင်း)
ဗေဠုဝ(နတ်စောင်း)သည် မာရ်နတ်နှင့် ပဉ္စသီခနတ်သား တို့ ကိုင်ဆောင်တီးခတ်သော စောင်း ဖြစ်သည်။ ရှေးဦးအရင် မာရ်နတ်မင်း၏ စောင်း ဖြစ်သည်။ 

ဗေဠုဝ(နတ်စောင်း)ကို တစ်ကြိမ် တီးခတ်လိုက်သော် လူ့အချိန်ကာလ အားဖြင့် လေးလကြာမှ အသံစဲ၏။ နတ်အတိုင်းအတာ အရ ဆိုလျှင် တခဏဘဲ နေပေလိမ့်မည်။

### အရွယ်အစား 
ဗေဠုဝ စောင်းကြီးသည် စောင်းလက်ရုံးနှင့် စောင်းအိုးသည် သုံးဂါဝုတ် လောက် ကြီးမားပေသည်။ စောင်းညှို့ဖွဲ့ချည်ရာ နေရာသည် တစ်ဂါဝုတ်၊ စောင်းလက်တန်လည်း တစ်ဂါဝုတ်၊ စောင်းခွက်ငယ်လည်း တစ်ဂါဝုတ် ရှိလေသည်။ (နတ် အတိုင်းအတာ)

ခုနှစ်တောင် တစ်တာ

နှစ်ဆယ်တာ တစ်ဥသဘ

နှစ်ဆယ်ဥသဘ တစ်ကောသ

လေးကောသ တစ်ဂါဝုတ်

နှုန်းနှင့် တွက်လျှင် တစ်ဂါဝုတ်မှာ ပေပေါင်း(၁၆၈၀၀)ရှိသည်။
သုံးဂါဝုတ်တွင် ပေပေါင်း (၅၁၄၀၀)ရှိ၏။ ဗေဠုဝ စောင်းကြီးသည် နတ်စောင်းကြီး ဖြစ်သဖြင့် လူတို့စောင်းထက် အဆမတန်ကြီးပေသည်။ နတ်တို့အတွက်မူ ကိုင်၍ကောင်းရုံ အလောတော်ရှိမည်ဟု မှန်းဆရသည်။ 
### အရောင်အဆင်း 
ဥသျှစ်သီးအမှည့် အရောင်ရှိသည်။ ရွှေဝါရောင် ဖြစ်သည်။ 
စောင်းရွက်က ရွှေရောင်၊ စောင်းလက်တန်က ဣန္ဒနီလာ မြကျောက်၊ စောင်းညှို့က ငွေကြိုး၊ စောင်းကြိုးရစ်ပတ်သည့် နေရာက သန္တာ၊ စောင်းတစ်ခုလုံးသည် ရတနာများနှင့် စီခြယ်ထားသည်။

စောင်းကြီး၏ စောင်းလက်ရုံးကို သုံးပုံပုံလိုက်လျှင် အထက်ပိုင်းကို ဆဇ္ဖ၊ အလယ်ပိုင်းကို မဇ္ဈ၊ အောက်ပိုင်းကို ဂန္ဓာရ ဟု ခေါ်သည်။

### သံစဉ် 
စောင်းကြီး၏ အခြေခံအသံ ခုနှစ်ပါး ရှိသည်။ အသံများကို နားလည်လွယ်အောင် လူ့လောကမှာ ရှိသော သတ္တဝါတို့၏ အသံနှင့် ခိုင်းနှိုင်း ဖော်ပြထားပေသည်။ ထိုအသံခုနှစ်မျိုးမှာ-
နွားလားဥဿဘအသံ(နွားသိုးကြီးများ တွန်သံ)
# မြင်းဟီသံ
# ဥဒေါင်းတွန်သံ
# ဆိတ်မြည်သံ
# ကြိုးကြာကျူးသံ
# ဥဩတွန်သံ
# ဆင်ဟီသံ တို့ဖြစ်သည်။

လက်ပေါက်ကို တွက်စစ်လျှင်-
နွားလားသံက သုံးပေါက်

မြင်းသံက ခြောက်ပေါက်

ဥဒေါင်းသံက ငါးပေါက်

ဆိတ်သံက နှစ်ပေါက်

ကြိုးကြာသံက ပုလဲ

ဥဩသံက လေးပေါက်

ဆင်သံက ညှင်းပေါက် တို့ဖြစ်သည်။ အခြေခံစောင်းသံက ခုနှစ်မျိုး၊ ထိုခုနှစ်မျိုးထည်းမှ တစ်သံ တစ်သံတွင် ခုနှစ်မျိုးစီဖြာပြီး ထွက်လာပြန်သောကြောင့် ၄၉-သံ ဖြစ်သည်။ ဤ၄၉-သံမှာ တီးရိုးတစ်သံ ထပ်ထည့်လျှင် တီးခြင်း ငါးဆယ်ဖြစ်လာသည်။

## ကျမ်းကိုး
အခရစ်လစ်

## အခရစ်လစ်(Acrylic)
အခရစ်လစ်ဆေးသည် ဓာတုဗေဒနည်းဖြင့် ဖော်စပ်ထားသော ပန်းချီဆေးတစ်မျိုးဖြစ်သည်။ ဤဆေးသည် စွယ်စုံသုံးစွဲနိုင်သော ဆေးဖြစ်သည်။ အခရစ်လစ်ဆေးသည် ဆီဆေးနှင့် အလားတူ၍ ဆီဆေး၏ ဝိသေသ
လက္ခဏာများနှင့် ဆင်တူယိုးမှား ဖြစ်နေပါသည်။ သို့သော်ဆီဆေးနှင့် မတူသောအချက်မှာ အခြောက်မြန်ခြင်း
ဖြစ်သည်။ ထိုဆေးသည် ကင်းဗတ်၊ သစ်သား၊ စက္ကူ၊ ဘုတ်ပြား၊ ဖန်၊ ပလပ်စတစ်၊ ကွန်ကရိနှင့် အင်္ဂတေ စသော
မျက်နှာပြင် အမျိုးမျိုးပေါ်တွင် ရေးဆွဲအသုံးပြုနိုင်သည်။ ဆီဆေးရေးဆွဲရာတွင် ဆေးရောင်နှင့်ရောစပ်ရသော
မီဒီယမ်(Medium) လိုအပ်သကဲ့သို့ အခရစ်လစ်ရေးဆွဲရာတွင်လည်း ရေ လိုအပ်ပါသည်။ ဆေးကြောသန့်စင်ရာ
တွင်လည်း ရေနှင့်ပင် ဆေးကြောရသည်။ အရောင်တောက်ပ စိုပြေခြင်း၊ ရေရှည်၌ လိုအပ်သလို ရေးဆွဲနိုင်ခြင်း၊
အရောင်မှေးမှိန်ခြင်းကို ကာကွယ်နိုင်ခြင်း၊ လွန်ကဲစွာ အရောင်တောက်ပြောင်မှုမရှိခြင်း၊ ရေ၏စွတ်စိုမှု အန္တရာယ်
ကို ထူးကဲစွာခံနိုင်ခြင်း၊ ပြင်ပမှ သက်ရောက်သော ရာသီဥတုဒဏ်ကို ကောင်းစွာခံနိုင်သော အရည်အသွေးများရှိ
ခြင်း၊ ဆေးများကွဲအက်ခြင်းမှ ကင်းဝေးခြင်း၊ ဆေးကို ဖော်စပ်အသုံးပြုရာတွင် အဆိပ်အတောက်ဖြစ်စေသည့်
အရာများမပါရှိခြင်း စသည့်အချက်များကား အခရစ်လစ်ဆေး၏ ထူးခြားမှုများပင် ဖြစ်သည်။
 
ထို့ပြင် ဤဆေးသည် ပုံမှန်မဟုတ်သော အရာတို့၏ ဒြပ်သားမျက်နှာပြင်များကို ရေးဆွဲဖန်တီးခြင်း၊ ဆေးများက်ို 
အတုံးအခဲအလိုက် ရေးဆွဲခြင်း၊ အစွန်းအကွက်များဖော်၍ ရေးခြင်း၊ အရောင်ကို တောက်ပစေခြင်း၊ ဆေးရောင်ကို
ဖောက်ထွင်းမြင်နိုင်လောက်အောင် ကြည်လင်စွာ အသုံးပြုခြင်း နှင့် လေအားကို အသုံးပြု၍ အမှုန်အစက်များဖြင့်
ရေးဆွဲခြင်း စသည့်ပုံမှန်ရေးရိုးရေးစဉ်မဟုတ်သော အသစ်အဆန်းများကို ရေးရာ၌ များစွာသင့်လျော်သော ဆေး
အမျိုးအစားဖြစ်သည်။

ဤဆေး၏ ထူးခြားချက်မှာ ပန်းချီဆရာများ၏ စိတ်ကို ကောင်းစွာလှုပ်ရှားစေခြင်း၊ ပန်းချီအနုပညာကို ပြည့်ဝစွာဖန်တီးနိုင်ခြင်းတို့ဖြစ်သည်။
အခရစ်လစ်ဆေးသည် မှိန်သောအရောင်များ ဖြစ်စေနိုင်သလို တောက်ပြောင်သော အရာများ ဖြစ်စေခြင်း၊ 
ထူပျစ်အောင်ဆေးချယ်နိုင်ခြင်းများအပါအဝင် ဆီဆေးများဖြင့် ပေါင်းဖွဲ့ထား၍ ကျယ်ပြန့်သောအရောင်အသွေး
ခြယ်လှယ်မှု နည်းပညာများနှင့် လိုက်ဖက်လှသည်။ ဆေးအထူသုံးမည်ဆိုလျှင် အခရစ်လစ်ဆေးသည် ပြန့်ပြူး
ညီညာခြင်း၊ ချောမွေ့ခြင်း၊ မျက်နှာပြင်များကို ဆေးထူထူဆေးများများ ရေးခြယ်ခြင်းများအတွက် သင့်လျော်သည်။
၎င်းဆေးများသည် ရေနှင့်လည်းရောစပ်နိုင်ပြီး ရိုးရိုးရေဆေးကဲ့သို့ အကြည်လည်း ရေးဆွဲနိုင်သည်။
မှိုတက်ခြင်း စသောပျက်စီးစေမှုများမှ ကာကွယ်ရန် ခဲဓာတ်ပါသောအရည်များနှင့် ကြာရှည်ခံစေသော ဇဝက်သာ
ကဲ့သို့သော ပစ္စည်းများ ပါဝင်ရောစပ်ထားခြင်းဖြင့် ဆေးများခဲခြင်း ပျစ်ခြင်းမှ ကင်းဝေးသည်။ 

ဤဆေး၏ဆိုးကျိုးမှာ အခန်းအပူချိန်၌ ဆေးသည် အလွန်ပျော့ပျောင်းနူးညံ့ခြင်းဖြစ်ပြီး ဆေးရေးခြယ်သောအခါတွင် ဆေးသားအလွှာတွင် ဖုန်မှုန့်၊ မြူမှုန့် စသည်များ ဝင်ရောင်စေပြီး ဆေးအရောင်ပျော့စေခြင်း၊ ဆေးရောင်ပျက်ခြင်းများကို ဖြစ်စေသည်။ 
အခရစ်လစ်ဆေးသည် ခြောက်သွေ့သာအခါ ပို၍အရောင်မဲမှောင်စေသည်။ ဆေးအလွန်အကျွံ သုံးစွဲချယ်မှုန်းထားပြီး 
ခြောက်သွားသောအခါ ထိုနေရာမှ အရောင်များနှင့် ခွဲခြားနိုင်းယှဉ်ရန် ခက်ခဲပါသည်။
ဤဆေးသုံးခြင်းဖြင့် လူအချို့တွင် ဆေးနှင့်မတည့်သော အခြေအနေ (Allergies)များ ဖြစ်ကောင်း ဖြစ်ပေါ်စေနိုင်သည်။ 
အခရစ်လစ်ဆေးကို ၁၉၉၀-ခုနှစ်၌ ဂျာမဏီပြည်မှ ပထမဦးဆုံး ဖော်စပ်ထုတ်လုပ်ခဲ့သည်။
ဆေးထုတ်လုပ်သည့်အပေါ်မူတည်၍ အမျိုးအစားကွဲပြားခြားနားမှုရှိပြီး အချို့သည် အရည်ကျဲ၍ အချို့သည် အရည်ပျစ်သည်။ မည်သို့ပင်ဖြစ်စေ ဆေးနှင့်ရောစပ်သုံးစွဲရသော မီဒီယံ(Medium) နှင့် ကော်စေးတစ်မျိုး(Gel)တို့ကို 
ထည့်၍ လိုအပ်သလို ထိန်းချုပ် သုံးစွဲနိုင်သည်။ 
## ကျမ်းကိုး 
စိန်ပန်းနီ(အလှပညာ စာအုပ်မှ)
ဗေဒါရီ

တောနေရသေ့က မွေးစားထားသော မိန်းကလေး။ သမင်မနို့ရည်ကို တိုက်ကျွေးကာ ကြီးပြင်းလာသည်မှ ဒဏ္ဍာရီဆန်ဆန်ယုံကြည်မှု။
တောနေရသေ့၏ကျင်ငယ်ရေကိုလာသောက်လေ့ရှိသော သမင်မကမွေးသည့် လူသားစင်စစ်မိန်းကလေးဟုသာဆိုကြသည်။
ရသေ့ကမွေးစားထားပြီး အဓိဋ္ဌာန်ပြု၍ လက်ညှိုးမှ နို့ချိုထွက်စေကာ တိုက်ကျွေးမွေးမြူစောင့်ရှောက်ခဲ့ကြောင်းလည်းပါဝင်သည်။
မွေးရာပါ မျက်စေ့ကွယ်နေသဖြင့် ရေမျှောစွန့်ပစ်ခံရသော စူဠသမ္ဘာဝနှင့်မဟာသမ္ဘာဝ ညီနောင်မျက်စေ့မြင်လာပြီးနောက်ပိုင်း အပေါက်ကျဉ်းဘူးသီးခြောက်တစ်လုံးဖြင့် ရေခပ်နေသော မဗေဒါအားတွေ့ဆုံကာဗူးပေါက်ကိုချဲ့ထွင်ပေးခဲ့သည်။ (ရသေ့ကြီးက ကျောင်းသင်္ခန်းနှင့်မအပ်စပ်သော မိန်းမသားဖြစ်နေ၍ ရေခပ်ရင်းအချိန်ကုန်နေအောင်စီစဉ်ထားခြင်းဖြစ်သည်ဟုအဆိုရှိသည်။)

ကဏ္ဍ:ဒဏ္ဍာရီလာ ပုဂ္ဂိုလ်များ
အမှတ်(၆၂၆)ထောက်ပံ့နှင့် ပို့ဆောင်ရေးတပ်ရင်း

ထောက်ပို့တပ် (၆၂၆) ၏ အခြေစိုက်မှာ လားရှိုးမြို့တွင် ဖြစ်သည်။

ကဏ္ဍ:ထောက်ပံ့နှင့်ပို့ဆောင်ရေးတပ်ဖွဲ့
ဆွင်း (ဂျာဗား)

**SWING** သည် Java အတွက် widget toolkit ဖြစ်သည်။ Java ပရိုဂရမ်များ ရေးသားရာတွင် graphical user interface (GUI) ကိုပေးအပ်သော API ဖြစ်ပြီး Sun Microsystem ၏ Java Foundation Classes (JFC) ၏ တစ်စိတ်တစ်ပိုင်း ဖြစ်သည်။
ကြိုင်ကြိုင်

**ဒေါ်ကြိုင်ကြိုင်** သည် ဗိုလ်ချုပ်မှူးကြီးသန်းရွှေ ၏ ဇနီး ဖြစ်သည်။ သားသမီးရှစ်ဦး ရှိသည်။
အာတိတ်

**အာတိတ်ဒေသ**သည် မြောက်ဝင်ရိုးစွန်းတွင် ရှိသည့် ကမ္ဘာ့အစိတ်အပိုင်းတစ်ခု ဖြစ်ပြီး ၎င်း၏ ဆန့်ကျင်ဘက်အရပ်သည် တောင်ဝင်ရိုးစွန်းတွင်ရှိသည့် အန္တာတိက ဖြစ်သည်။ ကမ္ဘာ၏ အလယ်ဗဟိုကို ဖြတ်သန်းလျက်ရှိသည်ဟု မှန်းဆထားအပ်သော အီကွေတာ မျဉ်းကြောင်းမှ မြောက်လတ္တီဒ် ၆၆°၊ ၃၃″တွင် အာတိတ်စက်ဝိုင်းခေါ် စိတ်မှန်းမျဉ်းကြောင်းရှိ၏။ မြောက်ဝင်ရိုးစွန်းမှ ထိုအာတိတ် စက်ဝိုင်းမျဉ်းကြောင်းအတွင်းရှိ ၂၃°၊ ၂၇″ ကျယ်ဝန်းသော နေရာကို အာတိတ်ဒေသဟု ခေါ်ကြသည်။ အာတိတ်စက်ဝိုင်းမျဉ်းကြောင်းသည် အာရှတိုက်၊ အမေရိကတိုက်၊ ဥရောပတိုက်တို့၏ အစွန်းအဖျားများကို ဖြတ်သန်းသွားသည်။ အာတိတ်ဒေသ၏ ကျန်စတုရန်းမိုင် ၈ဝဝဝဝဝဝ ကျော် ကျယ်ပြန့်သော အစိတ်အပိုင်းကြီးမှာ စတုရန်းမိုင် ၅၄ဝဝဝဝဝ ခန့်ကျယ်ဝန်းသော အာတိတ်သမုဒ္ဒရာနှင့် ထိုသမုဒ္ဒရာအတွင်းရှိ ကျွန်းပေါင်း မြောက်မြားစွာတို့ ဖြစ်သည်။ အာတိတ်ဒေသတွင် အာတိတ်သမုဒ္ဒရာ၊ ကနေဒါနိုင်ငံ၊ ဂရင်းလန်ကျွန်း၊ ရုရှားနိုင်ငံ၊ အမေရိကန်ပြည်ထောင်စု (အလာစကာပြည်နယ်)၊ အိုက်စ်လန်၊ နော်ဝေ၊ ဆွီဒင်နိုင်ငံနှင့် ဖင်လန် နိုင်ငံတို့မှ အစိတ်အပိုင်းများ ပါဝင်ကြသည်။

## ဝေါဟာရရင်းမြစ် 
အာတိတ် ဟူသော စကားလုံးသည် ဂရိဘာသာစကားရှိ  ἀρκτικός (*arktikos*) ဟူသော စကားလုံးမှ ဆင်းသက်လာပြီး "ဝက်ဝံကြီးအနား၊ မြောက်ပိုင်း" ဟုအဓိပ္ပာယ်ရသည်။  ထို့ပြင် ἄρκτος (*arktos*) ဟူသော စကားလုံးသည် "ဝက်ဝံ"ဟု အဓိပ္ပာယ်ရသည်။ 

## နေ့နှင့်ည 
အာတိတ်စက်ဝိုင်းကြီးအတွင်း၌ အနည်းဆုံးအားဖြင့် တစ်နှစ်လျှင်တစ်ရက် နေကို လုံးလုံးမမြင်ရချေ။ဤသို့ မမြင်ရခြင်းမှာ နေကို မိုးသားတိမ်တိုက်တို့ ဖုံးအုပ်နေသောကြောင့် မဟုတ်ပဲ နေသည် မိုးကုပ်စက်ဝိုင်းအထက်သို့ တက်၍မလာသောကြောင့် ဖြစ်လေသည်။ အာတိတ်စက်ဝိုင်း မျဉ်းကြောင်းမှ ဝင်ရိုးစွန်းဘက်သို့ တိုးတက်၍သွားလေလေ၊ နေကိုလုံးဝ မမြင်ရသောရက်သည်ပို၍ များလာလေလေဖြစ်ရာ ကမ္ဘာ၏ထိပ်ဖျား ဝင်ရိုးစွန်း အရပ်သို့ ရောက်သောအခါ တစ်နှစ်တွင် ခြောက်လလုံးလုံး နေကိုမမြင်ရဘဲ ရှိလေသည်။ အပြန်အလှန်အားဖြင့်လည်း အာတိတ်စက်ဝိုင်း မျဉ်းတလျှောက်တွင် နေ့ရောညဉ့်ပါ တစ်ရက်လုံး နေမပျောက်သောနေ့ တစ်နေ့ရှိပြန်၍ ဝင်ရိုးစွန်း ရောက်အောင် တဖြည်းဖြည်း တိုးတက်သွားလျှင် တစ်နှစ်တွင် ခြောက်လတိုင်တိုင် နေမဝင်သည်ကို တွေ့ရပေသည်။ဤသို့ ဖြစ်ရခြင်းမှာ ကမ္ဘာမြေကြီး၏ ဝင်ရိုးသည် ယင်း၏ လှည့်ပြင်ညီ (ကမ္ဘာမြေကြီးသည် နေကို လှည့်ပတ်သွားစဉ် ဖြစ်ပေါ်လာသောပြင်ညီ)နှင့် ထောင့်မတ်မကျပဲ ၂၃°၁/၂ မျှ စောင်းငိုက်နေသောကြောင့် ဖြစ်၏။ မြောက်ဝင်ရိုးစွန်းသည် နေဘက်သို့ တိမ်းစောင်းနေသည့်အခါ နေနှင့်နီး၍ နေ့တာရှည် ပြီးလျှင် အပြန်အလှန်အားဖြင့်လည်း နေနှင့် ဝေးသွားသည့် အလှည့်နှင့် ကြုံပြန်သောအခါ ညဉ့်တာရှည်လာပြန်လေသည်။

## အပင်နှင့်ခွေးများ
## သဘာဝအရင်းအမြစ်များ 
မကြာမီကမှ ဤဒေသတွင် တွင်းထွက် ဓာတ်သတ္တုများကို တွေ့ရ၍ ယခုအခါ စနစ်တကျ တူးဖော် လုပ်ကိုင်လျက်ရှိလေပြီ။ စပစ်ဗါဂျင်ကျွန်းတွင် ကျောက်မီးသွေးများကိုလည်းကောင်း၊ လက်ပလန်ဒေသတွင် သံရိုင်းများ ကိုလည်းကောင်း တွေ့ရှိရ၍ ဝိတိုရိယကျွန်းတွင် ကြေးနီများကို တွေ့ရလေသည်။

## ကိုးကား
ကဏ္ဍ:အာတိတ်
အာရပ်

(an Arab ) အာရပ် (Arabic: عربي‎, ʿarabi) ဆိုသည်မှာ မျိုးနွယ်စု၊ယဉ်ကျေးမှု သို့မဟုတ် ဘာသာစကားကိုအခြေခံ၍ သတ်မှတ်ထားသော လူပုဂ္ဂိုလ်တစ်ဦးတစ်ယောက်ပင် ဖြစ်လေသည်။ အများကိန်းဖြစ်သော Arabs (အာရပ်များ) ဆိုသည်မှာ သမိုင်းစဉ်တစ်လျောက် အာရေးဗီးယား ဒေသ (Arabia) တွင်အုပ်စိုးနေထိုင်ခဲ့ကြသော ဆမ်မစ်တစ် (Semitic ) မိသားစုဘာသာစကားကိုပြောဆိုသော လူမျိုးစု ကို ရည်ညွှန်းသည်။ အာရပ်ဗ်များသည် ယခုအခါ ကမ္ဘာအရပ်ရပ်ရှိဒေသများ တွင် ပျံ့နှံ့နေထိုင်လျက်ရှိပြီး ကမ္ဘာ့အရှေ့အလယ်ပိုင်းဒေသတွင် အများဆုံးနေထိုင်ကြသည်။
ရင်းမြစ်ကုဒ်

ရင်းမြစ်ကုဒ်]]
ကွန်ပျူတာသိပ္ပံပညာတွင် **ရင်းမြစ်ကုဒ်** (**source code**) သည် ပရိုဂရမ်းမင်းဘာသာစကား တစ်ခုတွင် အသုံးပြုသော စာကြောင်း (statement) သို့မဟုတ် ဂုဏ်သတ္တိအဓိပ္ပာယ်သတ်မှတ်ချက် (declaration) အစဉ်များဖြစ်ပြီး လူဖတ်နိုင်သော ကွန်ပျူတာ ပရိုဂရမ်းမင်းဘာသာစကား တစ်ခုခုဖြင့်ရေးသားထားသည်။ ပရိုဂရမ်းမင်းဘာသာစကား တစ်ခုတွင် သုံးသော ရင်းမြစ်ကုဒ်ကို အဓိပ္ပာယ်ကွဲလွဲခြင်းမရှိစေရန် ရှင်းလင်းထားသော အင်္ဂလိပ်ဘာသာ ဖြင့်ရေးလေ့ရှိသည်။ ရင်းမြစ်ကုဒ်သည် ဆော့ဖ်ဝဲတည်ဆောက်သူများကို ကွန်ပျူတာနှင့် ဆက်သွယ်ပေးသော ညွှန်ကြားချက်များဟုလည်း ဆိုနိုင်သည်။ အဓိကအားဖြင့် သဘာဝဘာသာစကား(natural language)တွင် အသုံးပြုသော စကားလုံးအချို့ကိုသုံးထားသော ဘာသာစကားဖြင့် ကွန်ပျူတာအပေါ် ညွှန်ကြားချက်၏ ပထမအဆင့် ဖြစ်သည်။

ပရိုဂရမ်တစ်ခုတွင် ပါဝင်သော ရင်းမြစ်ကုဒ်ကို တစ်ခု သို့ တစ်ခု ပိုမိုသော text file များတွင် သိမ်းဆည်းထားပြီး၊ တစ်ခါတစ်ရံ database များတွင် stored procedure အဖြစ်လည်းကောင်း၊ စာအုပ် သို့ အခြား နေရာများတွင် code snippet အဖြစ်လည်းကောင်း တွေ့နိုင်သည်။ ရင်းမြစ်ကုဒ် များကို directory tree အဖြစ် သိမ်းဆည်းလေ့ရှိပြီး ၎င်းကို source tree ဟု ခေါ်လေ့ရှိသည်။

ကွန်ပျူတာ ပရိုဂရမ် များ၏ ရင်းမြစ်ကုဒ် များသည် ဖိုင် အစုအဝေး ဖြစ်ပြီး လူဖတ်နိုင်သော ပုံစံမှ ကွန်ပျူတာ အသုံးပြုနိုင်သော ပုံစံသို့ ပြောင်းပေးနိုင်သည်။ ရင်းမြစ်ကုဒ် များကို executable ဖိုင်လ် အဖြစ်သို့ compiler များဖြင့် ပြောင်းလည်း၍၎င်း သို့မဟုတ် interpreter ဖြင့် on the fly execute လုပ်နိုင်သည်။ 

programming လုပ်ငန်း တစ်ခု၏ **code base** သည် အားလုံးသော ပရိုဂရမ် များ၏ အလွန်များပြားသော ရင်းမြစ်ကုဒ် အစုအဝေးပင်ဖြစ်ပြီး ၎င်းလုပ်ငန်းကို ကိုယ်စားပြုသည်။

## အဓိပ္ပာယ်ဖွင့်ဆိုချက်
လိုင်းနက်စ်အင်ဖော်မေးရှင်းပရောဂျက်(Linux Information Project) မှ ရင်းမြစ်ကုဒ်ကို အောက်ပါအတိုင်း အဓိပ္ပာယ် သတ်မှတ်သည်။

(အရင်းအမြစ် (source) (သို့) ကုဒ် (code) ဟုလည်းခေါ်ကြသော) ရင်းမြစ်ကုဒ် ဆိုသည်မှာ လူသားတစ်ဦးက (ကွန်ပျူတာထဲသို့ စာလုံးအယ်ဒီတာ (text editor သို့မဟုတ် IDE editor)ကို အသုံးပြု၍) ရေးသားခဲ့သည့် (လူသားများ
ဖတ်နိုင်သည့် အက္ခရာနှင့် နံပါတ်စာလုံးများ)ဖြစ်သော သင်္ကေတစာလုံးများဖြင့် ဖွဲ့စည်းထားသည့် ဆော့ဖ်ဝဲ ပုံစံတစ်ခု ဖြစ်သည်။

(ဤအဓိပ္ပာယ်ဖွင့်ဆိုချက်အရ ၎င်းကို ကွန်ပျူတာနားလည်သော ကုဒ်အဖြစ်သို့ ပြောင်းလဲပြီးမှသာ ၎င်းကွန်ပျူတာအပေါ်တွင် ပရိုဂရမ်တစ်ခုအဖြစ် သုံးစွဲနိုင်သည်။ ကွန်ပျူတာနားလည်သောကုဒ်များကို ဘိုင်နရီ(binary) သို့မဟုတ် အော့ဘဂျက်ကုဒ်(object code)ဟုခေါ်ပြီး လူသားတစ်ဦးမှ တိုက်ရိုက်ဖတ်ရှုပါက သဘာဝဘာသာစကား(natural language)အနေဖြင့် နားမလည်နိုင်ပေ။)

## ကိုးကား
ချစ်ညို (စာရေးဆရာ)

**ဦးချစ်ညို** (၁၉၂၄–၁၉၈၇) သည် မြန်မာနိုင်ငံသား စာရေးဆရာတစ်ဦး ဖြစ်သည်။ မန္တလေးမြို့ ၈၃ လမ်း စစ်ကိုင်းတန်းရပ်၌ အဖ ဦးဖိုးမင်း (ဦးမင်း)၊ အမိ ဒေါ်မမကြီး တို့က ၁၉၂၄ ခု ဒီဇင်ဘာ ၂၅ ရက် (မလိခ ကမူ ဒီဇင်ဘာ ၂၄ ရက် ဟု ဖော်ပြသည်) တွင် ဖွားမြင် ခဲ့သည်။ မွေးချင်း လေးယောက်တွင် ဒုတိယမြောက် ဖြစ်၍ ကျားဘညိမ်း၏ ညီ ဖြစ်သည်။ အမည်ရင်းမှာ ဦးဘသိန်း ဖြစ်၏။

မန္တလေး စိန့်ဂျိုးဇက် ဒိုင်အိုနှင့် ဝက်စလီယံ ကျောင်းတို့တွင် ပညာသင်ခဲ့သည်။ ၁ဝ တန်းထိ ပညာ သင်ယူ ပြီးနောက် ရေဒီယို အော်ပရေတာ သင်တန်း တက်ခဲ့သည်။

၁၉၄၅ တွင် လူထုဂျာနယ်၌ တွဲဖက် အယ်ဒီတာအဖြစ် ဘာသာပြန် ဆိုင်ရာ တာဝန် များကို ထမ်းဆောင် ခဲ့သည်။ လူထုဂျာနယ်ကို သတင်းစာ အဖြစ် ပြောင်းလဲ ထုတ်ဝေသောအခါ လုပ်ငန်းခွင်မှ ထွက်ခွာ၍ ဘာသာပြန် လုံးချင်း ဝတ္ထုများ ထုတ်ဝေခဲ့သည်။ ထို့နောက် လူထု သတင်းစာတိုက်သို့ ပြန်လည် ဝင်ရောက်ကာ၊ နိုင်ငံခြား သတင်းအယ်ဒီတာအဖြစ် ၁၉၅၂ အထိ လုပ်ကိုင် ခဲ့သည်။ ၁၉၅၂ တွင် ချစ်ညို ပုံနှိပ်တိုက်နှင့် မန္တလေး စာအုပ်တိုက် တို့ကို တည်ထောင် ခဲ့သည်။ ၁၉၆ဝ - ၆၂ အထိ မန္တလေးမြို့ ပြည်ကြီး ကျက်သရေ ရပ်ကွက် ပထမ မြူလူကြီး အဖြစ် အရွေး ခံခဲ့သည်။ မြန်မာ ကျားကစား လောကတွင် ထင်ရှားသည်။ မြန်မာပြည်တွင် ကျားကစားနည်း စာအုပ်ကို ဒုတိယမြောက် ပြုစုထုတ်ဝေခဲ့သူ ဖြစ်သည်။ ဓာတ်ပုံမောင့် လုပ်ငန်းကို တီထွင် လုပ်ကိုင် ခဲ့သည်။

ငယ်စဉ် ကပင် စာပေ၊ ဂီတ၊ အနုပညာနှင့် မြန်မာ ကျား ကစားနည်းတွင် ဝါသနာ ထုံခဲ့သည်။ ၁၉၄၅ တွင် လူထု ဂျာနယ်၌ ဆောင်းပါးများ ရေးသားခြင်းဖြင့် စာပေလောကသို့ ဝင်ရောက်ခဲ့သည်။ ရှုမဝ၊ မြဝတီ၊ သွေးသောက်နှင့် အခြား မဂ္ဂဇင်း များတွင် ဆောင်းပါး၊ ဝတ္ထုရှည်၊ ဝတ္ထုတို များစွာ ပါဝင် ရေးသား ခဲ့သည်။ *လွတ်လပ်ရေး ခေါင်းလောင်း* (၁၉၄၆)၊ *အမေ* (၁၉၅ဝ)၊ *ကိုယ့်အမျိုး ချစ်သူမို့* [၂ တွဲ] (၁၉၅၂)၊ *လေသူ ရဲမယ်* (၁၉၅၄)၊ *ချစ်တနေ့ သေတနေ့* (၁၉၅၈) စသော ဘာသာပြန် စာအုပ်များ၊ *သုံးတလပ်*နှင့် ဝတ္ထုတိုများ (၁၉၅၈) *ပင်ကိုရေး*နှင့် *စနစ်တကျ ကျား ကစားနည်း* (၁၉၆၆) စာအုပ် များမှာ ထင်ရှားသည်။ နောက်ဆုံး ရေးလက်စ စာမူမှာ *ကျွန်တော့် အစ်ကို ကျားဘညိမ်း* ဖြစ်သည်။

## ဘဝနိဂုံး 
၁၉၈၇ ခုနှစ် မေလ ၁ဝ ရက်နေ့ နံနက် ၅ နာရီတွင် မန္တလေး မြို့၌ ကွယ်လွန် ခဲ့သည်။ 

## စာညွှန်း 
# မလိခ။ မြန်မာ စာပေ အဘိဓာန် (၁)။ စာ ၂၂ဝ - ၂၂၁။
# နေထွတ်။ မန္တလေး အဘိဓာန်။ စာ ၄၅။
# ရှုမဝ စာတည်း အဖွဲ့။ ဝမ်းနည်း မှတ်တမ်း၊ ရှုမဝ (ဇွန် ၁၉၈၇)။ စာ ၁၄၉။
# နာရေးကြော်ငြာ၊ ကြေးမုံ (၁၁ - ၅ - ၈၇)။
# မိုးဝေ စာတည်း အဖွဲ့။ ဝမ်းနည်း မှတ်တမ်း၊ မိုးဝေ (ဇွန် ၁၉၈၇)။ စာ ၁၃၆။

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:ပထမ မြန်မာများ
ကဏ္ဍ:မြန်မာ စာရေးဆရာများ
ဦးဇွန်း၊ ဒေါ်

ပထမလူမှုဝန်ထမ်း**ဒေါ်ဦးဇွန်း** (မြန်မာသက္ကရာဇ် ၁၂၃ဝ-၁၃ဝ၆) သည် ယနေ့ မြန်မာနိုင်ငံ၌ ထမြောက်အောင်မြင်စွာ ဆောင်ရွက်လျက်ရှိသော ဘိုးဘွားများ (ဝါ) လူအိုများ စောင့်ရှောက်ရေး လူမှုဝန်ထမ်းလုပ်ငန်းကို မြန်မာလူမျိုးများထံမှ ပထမဦးစွာ မျိုးစေ့ချခဲ့သူ ဖြစ်ပေသည်။ ပရဟိတလုပ်ငန်းတစ်ခုကို `ဗွေဆော်ဦး´ လုပ်ဆောင်ခဲ့သူတစ်ယောက်လည်းဖြစ်သည်။

==  မြန်မာ့ပထမဦးဆုံး ဘိုးဘွားရိပ်သာကို စစ်ကြိုခေတ်က သက်ကြီးရွယ်အိုများ စုဝေးနေထိုင်ရာဌာနဖြစ်၍ လူအိုရုံဟု ခေါ်ခဲ့ကြသည်။ လွတ်လပ်ရေးရပြီး နောက်ပိုင်းမှ လူအိုရုံအစား ဘိုးဘွားရိပ်သာဟု ခေါ်ကြသည်။) များကို စတင်တည်ထောင်ခဲ့သူ ဒေါ်ဦးဇွန်းကို မင်းတုန်းမင်းလက်ထက်တွင် ရတနာပုံနေပြည်တော် (မန္တလေးမြို့) ၌ ၁၈၆၈ ခုနှစ်၊ ဩဂုတ်လ ၇ ရက်၊ (မြန်မာသက္ကရာဇ် ၁၂၃၀ပြည့်ဝါခေါင်လပြည့်ကျော် ၅ရက်) သောကြာနေ့တွင် ဖွားမြင်သည်။ မိဘများမှာ ပိုးကုန်သည် ဦးအိနှင့် ဒေါ်မျှင် တို့ ဖြစ်ကြပြီး တစ်ဦးတည်းသောသမီး ဖြစ်သည်။ ငယ်အမည်မှာ မဦးဇွန်းပင် ဖြစ်သည်။ 

လူထုဒေါ်အမာ၏ အစ်မကြီး နဂါးဒေါ်ဦး၏ ငယ်မည်မှာလည်း မဦးဇွန်းပင်ဖြစ်သည်။ (ထိုခေတ်၌ မန္တလေးတွင် သမီးဦးမိန်းကလေး မွေးလျှင် မဦးဇွန်းဟု အမည်မှည့်လေ့ရှိကြောင်း၊ ထို့ပြင် သမီးလေးကို ဦးခေါင်းဆံပင်အား ဦးစွန်းဖုတ်ကလေးထားပေးပြီး ချစ်စနိုးဖြင့် မဦးစွန်းဟုလည်း မှည့်ခေါ်တတ်ကြောင်း စာရေးဆရာမကြီး လူထုဒေါ်အမာက ပြောဆိုဖူးကြောင်း သိရသည်။ 

မိရိုးဖလာအားဖြင့် ငယ်စဉ်ကပင် ဗုဒ္ဓဘာသာဖြစ်လာကြပါလျက် မြန်မာနိုင်ငံ၌ တစ်ခုတည်းသာရှိသော ပြင်သစ်သာသနာပြုလူအိုရုံတွင် ခိုလှုံကြရပါက ဘာသာရေးအခက်အခဲ ဖြစ်ကြရတော့မည်ကို ယူကျုံးမရဖြစ်ခဲ့ရလေသည်။ ထို့ကြောင့် မိမိကိုးကွယ်သောဘာသာကိုလည်း မထိခိုက်စေပဲ မိမိတို့အလိုအလျောက်ကိုးကွယ်လိုသောဘာသာကို ကိုးကွယ်ခွင့်ရှိစေရန် လူအိုများစောင့်ရှောက်ရေးဌာန တစ်ခုကို ဖွင့်လှစ်မည်၊ မြန်မာလူမျိုး ဗုဒ္ဓဘာသာတွင်လည်း ထိုမျှ မွန်မြတ်သော လုပ်ငန်းမျိုးရှိသင့်သည်၊ မိမိကပင် ဦးဆောင်ဦးရွက်ပြုမည်၊ ထိုမှသာ ကွယ်လွန်သူ မိဘနှစ်ပါးကိုယ်စား ခိုကိုးရာမဲ့ သက်ကြီးရွယ်အိုတို့ကို စောင့်ရှောက်ခြင်းဖြင့် စိတ်ချမ်းသာမှုရနိုင်တော့မည်ဟု ဆုံးဖြတ်လိုက်သည်။

ဒေါ်ဦးဇွန်းသည် ၁၉၁၅ ခုနှစ်တွင် မန္တလေးမြို့၌ ပထမဦးဆုံး လူအိုရုံတည်ဆောက်ရေးနှင့် ပတ်သက်၍ မန္တလေးမြို့ရှိ မြို့မျက်နှာဖုံးလူကြီးများနှင့် ဆွေးနွေးတိုင်ပင်ခဲ့သည်။ ထိုဆွေးနွေးပွဲတွင် “**ကျွန်မတို့ဗုဒ္ဓဘာသာမြန်မာလူမျိုးတွေဟာ အဆင်မသင့်လို့ စင်မြင့်ကနေဆင်းပြီး သူတစ်ပါးလက်အောက်ခံနိုင်ငံဖြစ်နေရတာ၊ ကျွန်မတို့ ကိုယ့်ခြေထောက်ပေါ်ကိုယ်ရပ်ပြီး ကျွန်မတို့ကိုယ်တိုင် ဦးစီးတဲ့ ဗုဒ္ဓဘာသာလူအိုရုံကို ဘာကြောင့် တည်ထောင်လို့မရမှာလဲ၊ ရအောင် တည်ထောင်မယ်။**” ဆိုပြီး ဒေါ်ဦးဇွန်းက ပြောဆိုခဲ့သည်။

## ကိုးကား 
* တက္ကသိုလ်စိန်တင် ၏ ဘွားဦးဇွန်း (၂၀၀၇၊ဒီဇင်ဘာလ)
အာရှနိုင်ငံများ

အာရှတိုက် တိုင်းပြည်နိုင်ငံများ (၁၃၆၉-ခု၊ ၂၀၀၇-ခုနှစ် စာရင်း) 

## အရှေ့အာရှ 
#တရုတ်နိုင်ငံ
# ဟောင်ကောင် (တရုတ်အထူးအုပ်ချုပ်ခွင့်ဒေသ)၊
#မကာအို(တရုတ်အထူးအုပ်ချုပ်ခွင့်ဒေသ)၊
#ထိုင်ဝမ်
#ဂျပန်
#မြောက်ကိုရီးယား
#တောင်ကိုရီးယား
#မွန်ဂိုးလီးယား
#တိုင်ပေ

## မြောက်အာရှ 
#ရုရှ ဖက်ဒရေးရှင်း

## တောင်အာရှ 
#အာဖဂန်နစ္စတန်
#ဘင်္ဂလားဒေ့ရှ်
#ဘူတန်
#အိန္ဒိယ
#မောလ်ဒိုက်ဗ်
#နီပေါ
#ပါကစ္စတန်
#သီရိလင်္ကာ

## ဗဟိုအာရှနိုင်ငံများ
#ကာဇက်စတန်
#ကရယ်ဂစ်စတန်
#တာဂျီကစ္စတန်
#တတ်ခ်မန်နစ္စတန်
#ဥဇဗက်ကစ္စတန်

## အရှေ့တောင်အာရှ 
#ဘရူနိုင်း ဒါရူဆလမ်
#ကမ္ဘောဒီးယား
#အင်ဒိုနီးရှား
#လာအို
#မလေးရှား
#မြန်မာ
#ဖိလစ်ပိုင်
#စင်္ကာပူ
#ထိုင်း
#အရှေ့တီမော
#ဗီယက်နမ်။

မှတ်ချက်။ တီမောမှလွဲ၍ ကျန် ၁၀-နိုင်ငံ မှာ အာဆီယံ (ASEAN) အဖွဲ့ဝင်များဖြစ်သည်။

## အနောက်အာရှ နှင့် အရှေ့အလယ်ပိုင်း 
#အီရန်
#အဇာဘိုင်ဂျန်
#ဘာရိန်း
#အီရတ်
#ဂျော်ဒန်
#ကူဝိတ်
#လက်ဘနွန်
#အိုမန်
#ပါလက်စတိုင်း
#ကာတာ
#ဆော်ဒီအာရေဗျ
#ဆီးရီးယား
#အာရပ်စော်ဘွားများနိုင်ငံ
#ယီမင်